open-index/open-wikipedia-markdown huggingface dataset:
സമ്മർ, ക്യോട്ടോ

ഹിരോഷി ടോഡ സംവിധാനം ചെയ്ത ജപ്പാനീസ് ചിത്രമാണ് **സമ്മർ, ക്യോട്ടോ** . 2014 ലെ പത്തൊൻപതാമത് തിരുവനന്തപുരം അന്തർദേശീയ ചലച്ചിത്ര മേളയിൽ  മികച്ച സംവിധായകനുള്ള രജതചകോരത്തിന് ഈ ചിത്രതിതലൂടെ ടോഡ അർഹനായി. 
## ഇതിവൃത്തം
ഇതിലെ പ്രധാനകഥാപാത്രങ്ങളായ നക്കിമുറ ദമ്പതിമാർ സുഗന്ധ സഞ്ചികൾ നിർമിച്ച് ഉപജീവനമാർഗ്ഗം കണ്ടെത്തുന്നവരാണ്. തെരുവിൽ അനാഥനായിക്കണ്ട വൃദ്ധനെ മാനുഷിക പരിഗണന മാനിച്ച് സംരക്ഷിക്കുന്നു. ആരോഗ്യം വീണ്ടെടുത്ത് നക്കിമുറാ ദമ്പതികളെ സഹായിക്കാനായി തെരുവിൽ ബാഗ് വിൽക്കാൻ പോകുന്ന വൃദ്ധൻ തിരിച്ചു വരാൻ വൈകുന്നു. പിന്നീട് തിരിച്ചു വരുമ്പോഴുള്ള സംഭവ വികാസങ്ങളാൺ ചിത്രത്തിന്റെ പ്രമേയം.
## പുരസ്കാരങ്ങൾ
*മികച്ച ഏഷ്യൻ ചിത്രത്തിനുള്ള നെറ്റ്പാക് പുരസ്കാരം (പത്തൊൻപതാമത് തിരുവനന്തപുരം അന്തർദേശീയ ചലച്ചിത്ര മേള, 2014)
*മികച്ച സംവിധായകനുള്ള രജതചകോരം (പത്തൊൻപതാമത് തിരുവനന്തപുരം അന്തർദേശീയ ചലച്ചിത്ര മേള, 2014)
## അവലംബം


വർഗ്ഗം:ജപ്പാനീസ് ചലച്ചിത്രങ്ങൾ
ഘർവാപസി

ഹിന്ദു മതത്തിൽ നിന്ന് മതം മാറി മറ്റ് മതങ്ങൾ സ്വീകരിച്ചവരെ വീണ്ടും ഹിന്ദു മതത്തിലേക്ക് തിരികെ കൂട്ട മതപരിവർത്തനം നടത്തുന്ന ചടങ്ങാണ് **ഘർവാപസി** (മലയാളം: വീട്ടിലേക്കുള്ള മടക്കം). സംഘപരിവാർ സംഘടനകളായ വിശ്വ ഹിന്ദു പരിഷത്ത്, ആർ.എസ്.എസ്., ഹിന്ദു ഐക്യവേദി തുടങ്ങിയ ഹിന്ദുത്വ സംഘടനകളാണ് ഇതിനു നേതൃത്വം നൽകുന്നത് . 

ഹിന്ദു ധർമ ജാഗരൺ സമാജ്, ബജ്റംഗ് ദൾ എന്നിവർ ചേർന്ന് 57 മുസ്ലീം കുടുംബങ്ങളെ അഗ്രയിൽ വെച്ച് ഹിന്ദു മതത്തിലേക്ക് പരിവർത്തനം ചെയ്യിച്ചുവെന്ന ആർ.എസ്.എസിന്റെ അവകാശവാദമാണ് രാജ്യത്ത് ഘർ വാപ്പസി ഒരു വിവാദമായി ഉയർത്തിയത് . അതിന് ചുവട് പിടിച്ച് രാജ്യത്തിന്റെ വിവിധ ഭാഗങ്ങളിൽ വിവിധ ഹിന്ദുത്വ സംഘടനകൾ ക്രിസ്ത്യൻ മതത്തിൽ നിന്നും മുസ്ലീം മതത്തിൽ നിന്നും നിരവധി പേരെ ഘർ വാപ്പസിയിലുടെ മതം മാറ്റി ഹിന്ദുമതത്തിൽ ചേർക്കുന്ന ചടങ്ങുകൾ നടത്തുകയുണ്ടായി. ഇത് മതമാറ്റമല്ല പകരം വീട്ടിലേക്കുള്ള തിരിച്ചുവരവ് എന്നാണ് ആർ.എസ്.എസ്. നിലപാട്.  

## ചടങ്ങുകൾ

ഹിന്ദുമതാചാര്യന്മാരാണ് ഈ ചടങ്ങുകൾക്ക് കാർമ്മികത്വം വഹിക്കുന്നത്. ഗണപതിഹോമം, ശുദ്ധിഹോമം, ഗായത്രിമന്ത്രജപം എന്നീ ചടങ്ങുകളോടെയാണ് ഇവർ ഹിന്ദുമതം സ്വീകരിക്കുന്നത്. ഹിന്ദുമതത്തിലേക്ക് പരിവർത്തനം ചെയ്‌തവർക്ക് നിലവിളക്ക്, പുതുവസ്‌ത്രം, ഹൈന്ദവ ഗ്രന്‌ഥങ്ങൾ എന്നിവ വിതരണം ചെയ്യും. 

## പാർലമെന്റിൽ

ഘർ വാപ്പസി ദേശീയതലത്തിൽ വിവാദമായി മാറിയതിനനെത്തുടർന്ന് 2014 ൽ ഡിസംബറിൽ ഇന്ത്യൻ പാർലമെന്റിന്റെ ഇരുസഭകളും ബഹളമയമായിരുന്നു.  ഘർ വാപ്പസി നിർബദ്ധിത മതപരിവർത്തനമാണെന്ന് ആരോപിച്ച് കോൺഗ്രസടക്കമുള്ള പ്രതിപക്ഷ കക്ഷികൾ പാർലമെന്റിൽ ഉയർത്തിയ പ്രതിഷേധം പാർലമെന്റ് നടപടികളെ തടസ്സപ്പെടുത്തുകയുണ്ടായി.  അതേ സമയം ആഗ്രയിൽ നടന്ന മതപരിവർത്തനം നിർബദ്ധിതമായിരുന്നില്ല എന്ന നിലപാടാണ് ഭരണകക്ഷിയായ ബി.ജെ.പി.ക്കുള്ളത്.

## ഇന്ത്യയിൽ
2014 ഡിസംബറിൽ ഗുജറാത്തിലെ വാൽസദ് ജില്ലയിലെ അറനൈയിൽ 200ലധികം ക്രിസ്ത്യാനികളെ ഹിന്ദുമതത്തിലേക്കു കൊണ്ടുവന്നെന്ന് വി.എച്ച്.പി അവകാശപ്പെട്ടിരുന്നു. ആഗ്രയിലും, ഛത്തീസ്ഗഢിലും സമാനമായ രീതിയിൽ വി.എച്ച്.പി മതപരിവർത്തനം നടത്തിയിരുന്നു.

### കേരളത്തിൽ

2014-ൽ ഡിസംബറിൽ കേരളത്തിലും വിശ്വ ഹിന്ദു പരിഷത്തിൻറെ നേതൃത്വത്തിൽ പുന:മതപരിവർത്തനം നടന്നു.  ആലപ്പുഴയിലെ ഹരിപ്പാട്ടും കൊല്ലത്തെ അഞ്ചലിലുമായി രണ്ടിടങ്ങലിലാണ് ഘർ വാപ്പസി ചടങ്ങ് നടന്നത്.   ആലപ്പുഴയിലെ കണിച്ചനല്ലൂരിൽ ചേരമാർ ക്രിസ്ത്യൻ വിഭാഗത്തിൽ പെട്ട എട്ടു കുടുംബങ്ങളിലെ 32 പേരും കൊല്ലം  ഇടമുളയ്ക്കൽ  പടിഞ്ഞാറ്റിൻ കരയിൽ പതിനഞ്ച് വർഷം  മുമ്പ് ക്രിസ്ത്യൻ മതം സ്വീകരിച്ച മൂന്ന് സ്ത്രീകളുമാണ് ഹിന്ദുമതത്തിൽ ചേർന്നത്. വിശ്വ ഹിന്ദു പരിഷത്തിന്റെ പോഷക സംഘടനയായ ഹിന്ദു ഹെൽപ്പ് ലൈനും കേരളത്തിൽ ഘർ വാപ്പസിയുമായി മുന്നോട്ട് പോകുന്നുണ്ട്.  2014 ക്രിസ്തുമസ് ദിനത്തിൽ വിശ്വഹിന്ദു പരിഷത്തിന്റെ നേതൃത്വത്തിൽ കോട്ടയത്ത് ഘർ വാപ്പസി നടത്തി  വഞ്ചിതരായി മതപരിവർത്തനം ചെയ്യപ്പെട്ടവരെ ബോധ്യപ്പെടുത്തി ഹിന്ദുമതത്തിലേക്ക് തിരികെക്കൊണ്ടുവരുകയാണ് ഘർ വാപ്പസിയുടെ ലക്ഷ്യമെന്നാണ് ഹിന്ദു ഐക്യ വേദിയുടെ നിലപാട്. 

## വിവാദങ്ങൾ

* ഘർ വാപ്പസിയിൽ പങ്കെടുക്കുന്നവരിൽ പലരും വർഷങ്ങൾക്കു മുൻപേ ഹിന്ദുമതത്തിലേക്ക് മതം മാറിയവരാണെന്നും ആരോപണം ഉയർന്നിട്ടുണ്ട്. 

## അവലംബം

വർഗ്ഗം:ഹിന്ദുമതം കേരളത്തിൽ
വർഗ്ഗം:വിവാദങ്ങൾ
ഹിരോഷി ടോഡ

ജപ്പാൻ ചലച്ചിത്ര സംവിധായകനും ഛായാഗ്രാഹകനുമാണ് **ഹിരോഷി ടോഡ**(ജനനം : 1951). 2014 ലെ പത്തൊൻപതാമത് തിരുവനന്തപുരം അന്തർദേശീയ ചലച്ചിത്ര മേളയിൽ മികച്ച സംവിധായകനുള്ള രജതചകോരം ലഭിച്ചു..

## ജീവിതരേഖ
ഫുക്കുയി പെർഫക്റ്ററൽ നഴ്സിംഗ് കോളേജിൽ നിന്ന് ബിരുദം നേടി. നിരവധി വർഷം മാനസിക രോഗാശുപത്രികളിൽ ജോലി ചെയ്തു. പതിനഞ്ച് വയസ്സു മുതൽ ചലച്ചിത്ര മേഖലയുമായി ബന്ധപ്പെട്ട് പ്രവർത്തിക്കുന്നു. 
## ഫിലിമോഗ്രാഫി

## പുരസ്കാരങ്ങൾ
*19 ആമത് ഐ.എഫ്.എഫ്.കെയിൽ മികച്ച സംവിധായകനുള്ള രജതചകോരം

## അവലംബം


വർഗ്ഗം:ജപ്പാനീസ് ഛായാഗ്രാഹകർ
വർഗ്ഗം:ജപ്പാനീസ് ചലച്ചിത്രസംവിധായകർ
വർഗ്ഗം:ഐ.എഫ്.എഫ്.കെയിൽ മികച്ച സംവിധായകനുള്ള രജതചകോരം നേടിയവർ
വർഗ്ഗം:1951-ൽ ജനിച്ചവർ
കാൾ ജെല്ലെറപ്പ്

**കാൾ ജെല്ലെറപ്പ്** (ജൂൺ 2, 1857 – ഒക്ടോബർ 13, 1919) ഡാനിഷ് കവിയും നോവലിസ്റ്റും ആയിരുന്നു. തന്റെ നാട്ടുകാരനായ ഹെന്റിക് പൊൻറപ്പിഡനുമൊപ്പം ഇദ്ദേഹം 1917 ലെ സാഹിത്യത്തിനുള്ള നോബൽ സമ്മാനം കരസ്ഥമാക്കി.
ജെല്ലെറപ്പ്, Epigonos എന്ന തൂലികാനാമം ഉപയോഗിച്ചിരുന്നു.

## അവലംബം

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ
വർഗ്ഗം:1857-ൽ ജനിച്ചവർ
കാൾ സ്പിറ്റെലെർ

**കാൾ ഫ്രെഡറിക്ക് ജോർജ്ജ് സ്പിറ്റെലെർ** -Carl Friedrich Georg Spitteler (24 ഏപ്രിൽ 1845 – 29 ഡിസംബർ 1924) 
സ്വിസ്സ് കവി ആയിരുന്നു. ഒളിമ്പ്യൻ സ്പ്രിംഗ് എന്ന അദ്ദേഹത്തിന്റെ ഇതിഹാസ കാവ്യത്തിനു 1919 ലെ സാഹിത്യത്തിനുള്ള നോബൽ സമ്മാനം അദ്ദേഹത്തിനു ലഭിച്ചു. 

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ

## അവലംബം
പൂമണി

2014 ലെ കേന്ദ്ര സാഹിത്യ അക്കാദമി അവാർഡ് നേടിയ തമിഴ് നോവലിസ്റ്റാണ് **പൂമണി** (ജനനം : 1947). 'അഞ്ഞാടി' എന്ന തമിഴ് ചരിത്ര നോവലിനായിരുന്നു പുരസ്കാരം.

## ജീവിതരേഖ
കർഷക കുടുംബത്തിൽ കോവിൽപ്പട്ടിക്കടുത്തുള്ള ആണ്ടിപ്പട്ടിയിൽ ജനിച്ചു. കി. രാജനരായണനും പി. കേശവദേവും പോലുള്ള എഴുത്തുകാരുടെ സൃഷ്ടികളിൽ ആകൃഷ്ടനായി സാഹിത്യ രചനകളിലേക്കു തിരിഞ്ഞു.  കേശവദേവിന്റെ 'അയൽക്കാർ' എന്ന നോവലിന്റെ മാതൃക തന്നെ ഏറെ ആകർഷിച്ചിരുന്നതായി അദ്ദേഹം പറഞ്ഞിട്ടുണ്ട്. 'കരുവെല്ലാം പൂക്കൾ' എന്ന പേരിൽ എൻ.എഫ്.ഡി.സി. ക്കു വേണ്ടി തമിഴ് സിനിമ നിർമ്മിച്ചിട്ടുണ്ട്. 
## കൃതികൾ
## നോവലുകൾ
* 'അഞ്ഞാടി' 
*പിറക്
*വെക്കൈ
*വരപ്പുകൾ
*വായ്ക്കാൽ
*നെയ്‌വേദ്യം
## കഥാസമാഹാരം
*വയറുകൾ
*രീതി
*നൊറുങ്ങൽകൾ
## ചലച്ചിത്രം
* കരുവേലമ്പൂക്കൾ

## പുരസ്കാരങ്ങൾ
*2014 ലെ കേന്ദ്ര സാഹിത്യ അക്കാദമി അവാർഡ് 
*ഗീതാഞ്ജലി പ്രൈസ്
## അവലംബം

## പുറം കണ്ണികൾ
* Blog coverage
* http://www.business-standard.com/article/news-ians/adil-jussawalla-wins-sahitya-akademi-award-2014-114121900830_1.html

വർഗ്ഗം:1947-ൽ ജനിച്ചവർ
വർഗ്ഗം:തമിഴ് നോവലെഴുത്തുകാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
മുനാവർ റാണ

2014 ലെ കേന്ദ്ര സാഹിത്യ അക്കാദമി അവാർഡ് നേടിയ ഹിന്ദി - ഉറുദു കവിയാണ് **മുനാവർ റാണ** (ജനനം :  26 നവംബർ 1952). 'ശഹദാബ' എന്ന ഉറുദു കാവ്യ സമാഹാരത്തിനായിരുന്നു പുരസ്കാരം. 
## ജീവിതരേഖ
ഉത്തർപ്രദേശിലെ റായ്ബറേലിയിൽ ജനിച്ചു. കാവ്യ മുഷായിരകളിലെ തിളക്കമുള്ള താരമാണിദ്ദേഹം. വിഭജനത്തോടെ കുടുംബാംഗങ്ങളിൽ ഭൂരിപക്ഷവും പാകിസ്താനിലേക്ക് പോയെങ്കിലും മുനാവറിന്റെ അച്ഛന്റെ പ്രേരണയാൽ ഇന്ത്യയിൽ തങ്ങുകയായിരുന്നു അദ്ദേഹത്തിന്റെ കുടുംബം. പിന്നീട് അവർ കൊൽക്കത്തയിലേക്ക് കുടിയേറി. മുനാവറിന്റെ ഗസലുകളിലെ മാതൃ ബിംബങ്ങൾ നിരവധി ആരാധകരെ അദ്ദേഹത്തിനു നേടി കൊടുത്തു. ഹിന്ദിയിലും ബംഗളയിലും ഗുർമുഖി മഭാഷയിലും കവിതകൾ പ്രസിദ്ധീകരിച്ചിട്ടുണ്ട്. രാജ്യം വർഗീയമായി ഭിന്നിപ്പിക്കാൻ സർക്കാർ കൂട്ടുനിൽക്കുന്നതിൽ പ്രതിഷേധിച്ച്  മുനവ്വർ റാണ 2015 ഒക്ടോബറിൽ സാഹിത്യ അക്കാദമി പുരസ്കാരം തിരിച്ചു നൽകി. ഇനി സർക്കാരിന്റെ ഒരു പുരസ്കാരവും സ്വീകരിക്കില്ലെന്ന് പ്രഖ്യാപിച്ചു.

## കൃതികൾ
*ഷാബാദ

## പുരസ്കാരങ്ങൾ
*2014 ലെ കേന്ദ്ര സാഹിത്യ അക്കാദമി അവാർഡ്

## അവലംബം

## പുറം കണ്ണികൾ
* Munawwar Rana's selected couplets

വർഗ്ഗം:1952-ൽ ജനിച്ചവർ
വർഗ്ഗം:നവംബർ 26-ന് ജനിച്ചവർ
വർഗ്ഗം:ഉർദു കവികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കേന്ദ്ര സാഹിത്യ അക്കാദമി പുരസ്കാരം തിരികെ നൽകിയവർ
1983 (ചലച്ചിത്രം)

എബ്രിഡ് ഷൈൻ സംവിധാനം ചെയ്ത് 2014 ജനുവരിയിൽ പുറത്തിറങ്ങിയ മലയാളചലച്ചിത്രമാണ് **1983**. 1983 ലെ  ഇന്ത്യൻ ക്രിക്കറ്റ് ടീമിന്റെ ലോകകപ്പ്ജയവും രമേശൻ എന്ന നാട്ടിൻപുറത്തുകാരന്റെ
ക്രിക്കറ്റിനോടുള്ള അഭിനിവേശവുമാണ് ഈ ചിത്രത്തിന്റെ കഥാപശ്ചാത്തലം. നിവിൻ പോളി, അനൂപ് മേനോൻ, നിക്കി ഗൽറാണി, ജോയ് മാത്യു എന്നിവർ പ്രധാന വേഷങ്ങളിലെത്തിയ ഈ ചിത്രം മികച്ച പ്രദർശന വിജയം നേടി.

## അഭിനേതാക്കൾ
* നിവിൻ പോളി    ‌-   രമേശൻ
* അനൂപ് മേനോൻ   ‌-   വിജയ് മേനോൻ
* നിക്കി ഗൽറാണി    - മഞ്ജുള
* ജോയ് മാത്യു  -   ഗോപി ആശാൻ
* ശ്രിന്ദ അശബ് - സുശീല
* നീരജ് മാധവ്     ‌-   പ്രഹ്ലാദൻ
* സൈജു കുറുപ്പ് -  പപ്പൻ
* ഭഗത് എബ്രിഡ്    - കണ്ണൻ
* പ്രജോദ് കലാഭവൻ - മാന്റിൽ ജോണി
* ജേക്കബ് ഗ്രിഗറി   - സച്ചിൻ
* അരുൺ  - മഞ്ജുളയുടെ ഭർത്താവ്

## പുറത്തേക്കുള്ള കണ്ണികൾ
* 

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
2015-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

## 2015-ലെ മലയാളചലച്ചിത്രങ്ങൾ

## അവലംബം

വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
തോമസ് കൈലാത്ത്

ഒരു ഇലക്ട്രിക്കൽ എഞ്ചിനീയറും വിവരവിനിമയശാസ്ത്രതത്വജ്ഞനും കണ്ട്രോൾ എഞ്ചീനീയറും സംരംഭകനും ഹിറ്റാച്ചിയിലെ പ്രശസ്ത എഞ്ചിനീയറും സ്റ്റാൻഫോഡ് സർവകലാശാലയിലെ എമരിറ്റസ് പ്രൊഫസ്സറും ആണ് **തോമസ് കൈലാത്ത്**  (ജനനം: 1935 ജൂൺ 7നു മഹാരാഷ്ട്രയിലെ പൂനയിൽ). അദ്ദേഹം അനേകം പുസ്തകങ്ങളും രചിച്ചിട്ടുണ്ട്. അതിൽ വ്യാപകമായി വായിക്കപ്പെടുന്നതും പ്രശസ്തവുമായ കൃതി "ലീനിയർ സിസ്റ്റം" എന്ന പുസ്തകം ആണ്. ഇത് ശാസ്ത്രലോകത്ത് ഏറ്റവും കൂടുതൽ ഉദ്ധരിക്കപ്പെട്ട ഗ്രന്ഥമാണ്.

## ജീവചരിത്രം
തോമസ് കൈലാത്തിന്റെ മാതാപിതാക്കൾ മലയാളികളായ ചെങ്ങന്നൂർക്കാരായ സിറിയൻ ക്രിസ്ത്യാനികളായിരുന്നു. അദ്ദേഹം പൂനെയിലെ സെന്റ് വിൻസെന്റ് ഹൈസ്കൂളിൽ പ്രാദമിക വിദ്യാഭ്യാസം പൂർത്തിയാക്കി. പൂനെ എഞ്ചിനീയറിങ്ങ് കോളേജിൽ നിന്നും 1956ൽ എഞ്ചിനീയറിങ്ങ് ബിരുദം കരസ്ഥമാക്കി. 1959ൽ ബിരുദാനന്ദബിരുദം നേടി. തുടർന്ന് മസ്സാച്ച്യുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്നും ഡോക്ടറേറ്റു നേടുമ്പോൾ അദ്ദേഹമായിരുന്നു ഇത്തരത്തിൽ എം.ഐ.ടി.യിൽ നിന്നും ഡോക്ടറെറ്റു നേടുന്ന ആദ്യ ഇന്ത്യക്കാരൻ.

സ്റ്റാൻഫോർഡ് സർവകലാശാലയിലെ പ്രൊഫസ്സർ എമെറിറ്റസ് ആയിരുന്നപ്പോൾ 80 ഓളം ഗവേഷണങ്ങൾക്ക് ഇദ്ദേഹം നേതൃത്വം വഹിച്ചു.

## അവലംബം
 

## പുറത്തേയ്ക്കുള്ള കണ്ണികൾ
*Kailath' Stanford website
*Stanford biography 
*IEEE Spectrum article
*IEEE 2007 Medal of Honor: Thomas Kailath
*IEEE History Center: Thomas Kailath oral history from IEEE
*Sarah Kailath Chair in India Studies 
*Indolink piece on Dr. Kailath, mentions malayalam script on his house 
*

വർഗ്ഗം:1935-ൽ ജനിച്ചവർ
വർഗ്ഗം:ജൂൺ 7-ന് ജനിച്ചവർ
വർഗ്ഗം:മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലെ പൂർവ്വ വിദ്യാർത്ഥികൾ
വർഗ്ഗം:അമേരിക്കൻ കമ്പ്യൂട്ടർ ശാസ്ത്രജ്ഞർ
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ
യക്ഷിക്കഥ

**യക്ഷിക്കഥ** എന്നു വിവക്ഷിക്കുന്ന കഥകൾ പാശ്ചാത്യരാജ്യങ്ങളിലെ നാടോടി പാരമ്പര്യവുമായി ബന്ധപ്പെട്ട കുള്ളന്മാർ, ഭീമാകാരന്മാർ, മെല്വുകൾ, യക്ഷികൾ, മന്ത്രവാദിനികൾ, ഗോബ്ലിനുകൾ, മൽസ്യകന്യകകൾ, തുടങ്ങിയ സാങ്കല്പിക കഥാപാത്രങ്ങളുമായി ബന്ധപ്പെട്ട കഥകളാണ്. മാന്ത്രിക പരിവേഷം ഇവയ്ക്കുണ്ട്. മനുഷ്യസാധ്യമല്ലാത്ത കാര്യങ്ങൾ ചെയ്യാൻ ഇവർ പ്രാപ്തരത്രെ. യക്ഷിക്കഥകൾ ഐതിഹ്യങ്ങളിൽ നിന്നും വ്യത്യസ്തമാണ്. (ഐതിഹ്യങ്ങളിൽ  സംഭവങ്ങൾ നേരായി വിവരിക്കുന്നു.)
ഒരു യക്ഷിക്കഥപൊലെ എന്നു ഇംഗ്ലിഷ് ഉൾപ്പെടെയുള്ള ഭാഷകളിൽ ശൈലിയുമുണ്ട്. വിശ്വസിക്കത്തക്കതല്ല ഇത്തരം കഥകൾ എന്നു കേൾവിക്കാർക്കു അറിയാമെങ്കിലും ഭാവനയുണർത്തുന്നവയായതിനാൽ മനുഷ്യർ ഇവ ഇഷ്ടപ്പെടുന്നു. യക്ഷിക്കഥകൾക്ക് ഐതിഹ്യങ്ങളുടേതുപോലെയോ ഇതിഹാസങ്ങൾ പോലെയോ യഥാർഥ സ്ഥലവുമായോ ജീവിച്ചിരുന്നവരുമായോ സംഭവങ്ങളുമായോ മതവുമായോ ബന്ധമുണ്ടാവണമെന്നില്ല; അവ പലപ്പോഴും തുടങ്ങുന്നത്, യധാർഥ സമയം കാണിക്കാതെ ഒരിക്കൽ ഒരിടത്ത് എന്നൊക്കെയാകും. 
യക്ഷിക്കഥകൾ വാമൊഴിയായും വരമൊഴിയായും കാണാൻ കഴിയും. യക്ഷിക്കഥകളുടെ ചരിത്രം തിരയാൻ പ്രയാസമാണ്, എഴുതിയവ മാത്രമേ നിലനിൽക്കുന്നുള്ളൂ എന്നതാണൂ കാരണം. പക്ഷെ, വരമൊഴിയായി ലഭിച്ച തെളിവുകൾ വച്ച്, ഇവയ്ക്കു ആയിരക്കണക്ക് വർഷം പഴക്കമുണ്ടെന്ന് അനുമാനിക്കാം. അന്നു ഈ പേർ ഇത്തരം കഥകൾക്കു ലഭിച്ചിരുന്നില്ല. യക്ഷിക്കഥ എന്ന പേർ ആദ്യം പ്രയോഗിച്ചത് 17ആം നൂറ്റാണ്ടിന്റെ അവസാന പാദത്തിൽ മദാം ദ ഉൾനോയ് ആയിരുന്നു. ലോകത്തിലിന്നു നിലനിൽക്കുന്ന യക്ഷിക്കഥകൾ ലോകത്തെ വിവിധ ബഹുസംസ്കാരങ്ങളിൽ നിലനിന്ന നൂറ്റാണ്ടുകൾ പഴക്കമുള്ള കഥകൾക്കു പരിണാമം സംഭവിച്ചതാണ്. ഈ കഥകൾക്ക് ഇന്നും മാറ്റം സംഭവിച്ചുവരുന്നു.
വളരെ പഴക്കമുള്ള യക്ഷിക്കഥകൾ പ്രായപൂർത്തിയായവരേയും കുട്ടികളേയും ഒരുപോലെ ലക്ഷ്യം വച്ചുള്ളതായിരുന്നു. ഗ്രിം സഹോദരന്മാരും മറ്റും തങ്ങളുടെ യക്ഷിക്കഥാസമാഹാരത്തിൽ കുട്ടികളെ അഭിസംബോധനചെയ്തിരിക്കുന്നു. കാലാന്തരത്തിലാണ് കുട്ടികൾക്കായിമാത്രം ഇത്തരം കഥകൾ എഴുതപ്പെട്ടത്. 
നാടോടിവിജ്ഞാനീയർ യക്ഷിക്കഥകളെ പല തരത്തിൽ തരംതിരിച്ചിരിക്കുന്നു. വ്ലാഡിമിർ പ്രൊപ്പ്, ആർണി തോമ്പ്സൺ എന്നിവരുടെ വർഗ്ഗീകരണം ശ്രദ്ധേയമാണ്. 
## സാങ്കേതിക സംജ്ഞ
ചില നാടോടിവിജ്ഞാനീയർ യക്ഷിക്കഥകൾക്കു പകരം ജർമ്മൻ പദമായ Märchen എന്നുപയോഗിച്ചുവരുന്നു. ഇതിന്റെ അർഥം അത്ഭുതകഥകൾ എന്ന് പറയാം.

## നിർവചനം
യക്ഷിക്കഥ എന്നതിനെ നിർവ്വചിക്കാൻ പ്രയാസമുണ്ട്. നാടോടിക്കഥകൾ എന്ന വലിയ ഒരു വിഭാഗത്തിന്റെ ഉപവിഭാഗമായി ഇത്തരം കഥകളെ പരിഗണിച്ചുവരുന്നു. യക്ഷിക്കഥകളിൽ യക്ഷികളോ അതുപൊലുള്ള അമാനുഷരൊ വെണമെന്നില്ല എന്നു ചിലറ്റർ അഭിപ്രായപ്പെടൂന്നു.

## ചരിത്രം
വായ്മൊഴിയായാണ് ഇത്തരം കഥകൾ ആദ്യകാലത്ത് പ്രചരിച്ചത്. തുടർന്ന് എഴുതിസൂക്ഷിക്കപ്പെട്ടു. തലമുറ തലമുറകളായി പകർന്നു കിട്ടിയവയാനീ കഥകൾ. ആയതിനാൽ ഇവയുടെ ഉൽഭവത്തെപ്പറ്റിയുള്ള ചരിത്രം സ്പഷ്ടമല്ല. 
ബി സി ഇ 3ആം നൂറ്റാണ്ടിലെ പഞ്ചതന്ത്രം ഇത്തരത്തിലൊന്നാണ്. അറേബ്യൻ ആയിരത്തൊന്നു രാവുകൾ, വിക്രമാദിത്യനും വേതാളവും തുടങ്ങിയ ഇന്ത്യൻ കധകളും ഈ വിഭാഗത്തിൽ പെടുന്നു. പ്രാചീന ഗ്രീസിലെ ഈസോപ്പ് കഥകളും (6 ആം നൂറ്റാണ്ട്) ഇത്തരത്തിലുള്ളതാണെന്നു പറയാം. 
ജാക്ക് സൈപ്സ് തന്റെ When Dreams Came True എന്ന ഗ്രന്ഥത്തിൽ ഇങ്ങനെ പറയുന്നു: "ചോസറിന്റെ ദ കാന്റർബറി ടൈൽസ്, എഡ്മണ്ട് സ്പെൻസറിന്റെ ദ ഫെയറി ക്വീൻ വില്ല്യം ഷേക്സ്പിയറിന്റെ കിങ് ലിയർ മുതലായവയിൽ യക്ഷിക്കഥയുടെ നിരവധി അംശങ്ങൽ കണ്ടെത്താൻ കഴിയും...". ഇത്തരത്തിലനെകം ഉദാഹരണങ്ങൾ അദ്ദേഹം കണ്ടെത്തിയിട്ടുണ്ട്.

## ബഹുസംസ്കാര വിനിമയം
## കുട്ടികളുമായുള്ള ബന്ധം
## സമകാലീന കഥകൾ
**സിനിമകൾ**
## പ്രതിപാദ്യ വിഷയങ്ങൾ
**രൂപവിജ്ഞാനീയം**
## വ്യാഖ്യാനങ്ങൾ
## ശേഖരണങ്ങൾ
## ഇതും കാണുക
## നോട്ടുകൾ
## പുറംകണ്ണികൾ
വർഗ്ഗം:യക്ഷിക്കഥകൾ
വർഗ്ഗം:ഭാവനാ സൃഷ്ടികൾ
ജാഗ്രതയുടെ കേരളീയം (മാസിക)

പരിസ്ഥിതി, സാമൂഹിക നീതി തുടങ്ങിയ വിഷയങ്ങളുമായി ബന്ധപ്പെട്ട് പ്രവർത്തിച്ചുവരുന്ന ഒരുകൂട്ടം സുഹൃത്തുക്കൾ ചേർന്ന് ജാഗ്രതയുടെ കേരളീയം എന്ന പേരിൽ 1998 ൽ ആരംഭിച്ച് ഇന്നും തൃശ്ശൂരിൽ നിന്നും പ്രസിദ്ധീകരിച്ചു വരുന്ന മാസികയാണ് **കേരളീയം**.  പരിസ്ഥിതി, മനുഷ്യാവകാശം, കൃഷി, ആരോഗ്യം, സ്ത്രീ-ദളിത്-ആദിവാസി നീതി, വിദ്യാഭ്യാസം തുടങ്ങിയ വിഷയങ്ങൾക്ക് ഊന്നൽ നൽകിയാണ് കേരളീയം പ്രവർത്തിച്ചു വരുന്നത്. കേരളത്തിലെ വിവിധ സാമൂഹിക പ്രശ്‌നങ്ങളിൽ സജീവ ഇടപെടൽ നടത്തുകയും, ബദൽചിന്തകളും സുസ്ഥിര സാമൂഹിക വികസനമാർഗ്ഗങ്ങളും അവതരിപ്പിച്ചുവരുകയും ചെയ്യുന്ന കേരളീയം ഇപ്പോൾ 190 ലക്കങ്ങൾ പിന്നിട്ടു.

## പ്രത്യേക പതിപ്പുകൾ
സവിശേഷമായ ചില വിഷയങ്ങളിൽ ശ്രദ്ധയൂന്നിക്കൊണ്ട് കേരളീയം ഇടക്കിടെ ചില പ്രത്യേക പതിപ്പുകൾ ഇറക്കാറുണ്ട്. പശ്ചിമഘട്ടം, പാത്രക്കടവ്, പ്ളാച്ചിമട, ആതിരപ്പിള്ളി, മുത്തങ്ങ, ചെങ്ങറ, എൻഡോസൾഫാൻ, കാതിക്കുടം, പെരിയാർ മലിനീകരണം, എക്സ്പ്രസ്സ് ഹൈവേ, ജനിതകമാറ്റം(ജി.എം വിരുദ്ധം), മാർക്സിസത്തിനു ശേഷം, നെൽകൃഷി, ആരോഗ്യം, സാന്ത്വനം, സൈക്കിൾ, ഗാന്ധി, ഏകലോക ദർശനം, മനുഷ്യബോധം, ലൈംഗികത, തീരദേശ പരിപാലനം, കേരളത്തിലെ ജനകീയ സമരങ്ങൾ, ആദിവാസി വനാവകാശം, വാക്സിനേഷൻ തുടങ്ങിയവയാണ് ഇതുവരെ പുറത്തിറങ്ങിയ പ്രത്യേക പതിപ്പുകൾ

## കേരളീയം റിസോഴ്‌സ് സെന്റർ
കേരളീയം റിസോഴ്‌സ് സെന്റർ എന്ന പുതിയൊരു സംരംഭം  2014 നവംബർ 28ന്  തുടങ്ങി. മാധ്യമ ഇടപെടലുകളുടെ ഭാഗമായി കേരളീയം സമാഹരിച്ച വിഭവങ്ങൾ പൊതുസമൂഹത്തിന്റെ സ്വതന്ത്ര ഉപയോഗത്തിനായി ലഭ്യമാക്കുക എന്ന ആശയത്തിലൂന്നിയാണ് കേരളീയം റിസോഴ്‌സ് സെന്റർ പ്രവർത്തിക്കുന്നത്. ആനുകാലികങ്ങൾ (മാസികകൾ, ജേർണലുകൾ), ജനകീയ സമരങ്ങളുടെ ലഘുലേഖകൾ/ പഠന റിപ്പോർട്ടുകൾ/ചരിത്രരേഖകൾ/കോടതി വിധികൾ/ നോട്ടീസുകൾ/ പോസ്റ്ററുകൾ/ പത്രവാർത്തകൾ, പരിസ്ഥിതി സാമൂഹിക വിഷയങ്ങളിലുള്ള പുസ്തകങ്ങൾ, സമാന്തര പ്രസിദ്ധീകരണങ്ങൾ, ലോകത്തിന്റെ വിവിധ ഭാഗങ്ങളിൽ നിന്നുള്ള ബദൽ പ്രസിദ്ധീകരണങ്ങൾ/പുസ്തകങ്ങൾ, ഡോക്യുമെന്ററികൾ/സിനിമകൾ, കേരളീയം ലക്കങ്ങൾ, സാമൂഹിക-സാംസ്‌കാരിക പ്രവർത്തകരുടെ ഡയറക്ടറി (വിലാസം-ഫോൺ നമ്പർ), ഓൺലൈൻ വായനാ സൗകര്യം (ഇ-പേപ്പർ, ഇ-ജേർണലുകൾ) തുടങ്ങിയ സൗകര്യങ്ങളാണ് റിസോഴ്‌സ് സെന്റർ ലഭ്യമാക്കുന്നത്.

## കേരളീയം പുസ്തകശാല
കേരളീയം മാസികയുടെ ഭാഗമായി തന്നെ പ്രവർത്തിച്ചുവരുന്ന പുസ്തകപ്രസിദ്ധീകരണ സംരംഭമാണ് കേരളീയം പുസ്തകശാല. കേരളത്തിലെ പാറമടകൾ സൃഷ്ടിക്കുന്ന സാമൂഹികവും പാരിസ്ഥിതികവുമായ പ്രത്യാഘാതങ്ങളെക്കുറിച്ചുള്ള സി.കെ.എം നബീൽ രചിച്ച മുറിവേറ്റ മലയാഴം എന്ന പുസ്തകമാണ് ഏറ്റവും ഒടുവിൽ പ്രസിദ്ധീകരിച്ചത്.

## ബിജു എസ് ബാലൻ അനുസ്മരണ പരിസ്ഥിതി മാധ്യമ ഫെലോഷിപ്പ്
കേരളീയം മാസികയുടെ മുൻകാല കോളമിസ്റ്റ് ആയിരുന്ന ബിജു എസ് ബാലൻറെ മരണശേഷം അദ്ദേഹത്തിൻറെ സ്മരണാർത്ഥം വർഷം തോറും നൽകി വരുന്ന റിസർച്ച് ഫെലോഷിപ്പ് ആണ് ബിജു എസ് ബാലൻ അനുസ്മരണ പരിസ്ഥിതി മാധ്യമ ഫെലോഷിപ്പ്

## വിവാദങ്ങൾ
തൃശൂരിൽ കേരളീയം മാസികയുടെ ഓഫീസിൽ  മാവോവാദികൾക്ക് സഹായം ചെയ്യുന്നു എന്നാരോപിച്ച് പൊലീസ്  റെയ്ഡ് നടത്തിയിരുന്നു.  അർദ്ധരാത്രിയിൽ അന്യായമായ രീതിയിൽ നടന്ന ഈ റെയ്ഡിനെതിരെ കേരളീയം മാസിക പ്രവർത്തകർ മനുഷ്യാവകാശ കമ്മീഷനിൽ പരാതി നൽകിയിരുന്നു. മനുഷ്യാവകാശ കമ്മീഷൻറെ ഈ കേസ്സിലെ വിധി റെയ്ഡ് അന്യായമായിരുന്നു എന്ന തരത്തിലായിരുന്നു

## അവലംബം


## പുറം കണ്ണികൾ
*വെബ്

വർഗ്ഗം:മലയാളമാസികകൾ
വർഗ്ഗം:ആവിഷ്കാര സ്വാതന്ത്ര്യം
റെസിൻ

[ലഘുചിത്രം|സാന്ദ്രതയുള്ള സസ്യസ്രവം ([:en:Araucaria_columnaris|Araucaria columnaris)]]
**ചറം** അല്ലെങ്കിൽ **റെസിൻ** പലതരം സസ്യങ്ങൾ പ്രത്യേകിച്ചും സൂചികാഗ്രിത മരങ്ങൾ സ്രവിക്കുന്ന ഹൈഡ്രോകർബൺ സ്രവങ്ങളാണ്. ഈ സ്രവം മറ്റു സസ്യങ്ങൾ പുറത്തുവിടുന്ന കറകൾ, റബ്ബർപോലുള്ള പാലുകൾ, പശകൾ എന്നിങ്ങനെയുള്ള വിവിധ സ്രവങ്ങളിൽനിന്നും വ്യത്യസ്തമാണ്. പോളിമർ കെമിസ്ട്രിയിലും മെറ്റീരിയൽസ് സയൻസിലും, റെസിൻ  സിന്തറ്റിക് ഉത്പന്നങ്ങളുടെ ഖര അല്ലെങ്കിൽ കൂടുതൽ സാന്ദ്രതയുള്ള ഒരു പദാർത്ഥമാണ്. ഇത് സാധാരണ പോളിമറുകളിലേക്ക് പരിവർത്തനം ചെയ്യാവുന്നതാണ്.ref>http://goldbook.iupac.org/RT07166.html
## സസ്യ റസിനുകൾ
## ആധുനിക റസിനുകൾ
## രസതന്ത്രം
## വ്യതിരിക്തത
## ഉപയോഗങ്ങൾ
## ഇതും കാണൂ
*Resin extraction – method of harvesting resin from trees
*Balsam of Peru – a balsam used in food and drink for flavoring, in perfumes and toiletries for fragrance, and in medicine and pharmaceutical items.
*Mastic (plant resin) – resin from the Pistacia lentiscus tree
*Pitch (resin)
*Kino (gum) – a plant gum similar to resin
*Biodegradable – plant resins are naturally biodegradable in many circumstances.
*Resin casting – casting with a resin, usually using a synthetic not a natural resin.
*Polyresin – a hard, synthetic resin for casting in molds
## അവലംബം

## External links
*  
* 

 

വർഗ്ഗം:സസ്യങ്ങൾ - അപൂർണ്ണലേഖനങ്ങൾ
വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
വർഗ്ഗം:പ്രാണിജന്യമായ ഉൽപ്പന്നങ്ങൾ
വർഗ്ഗം:കടലാസ് നിർമ്മാണം
മീനാകുമാരി കമ്മിറ്റി റിപ്പോർട്ട്

ആഴക്കടൽ മത്സ്യബന്ധനനയം പുനഃപരിശോധിച്ച് നിർദ്ദേശങ്ങൾ സമർപ്പിക്കുന്നതിന് കേന്ദ്ര ഫിഷറീസ് ഡെപ്യൂട്ടി ഡയറക്ടർ ജനറൽ ഡോ. ബി. മീനാകുമാരി അദ്ധ്യക്ഷയായ ഒരു ഏഴംഗ വിദഗ്ദ്ധ സമിതി നൽകിയ റിപ്പോർട്ടാണിത്. 2014 ആഗസ്ത് മാസത്തിലാണ് കേന്ദ്ര സർക്കാരിന്  റിപ്പോർട്ട് സമർപ്പിച്ചത്.
## പരിശോധനാ വിഷയങ്ങൾ
*2004ലെ സമഗ്ര സമുദ്ര മത്സ്യബന്ധന നയം പുനരവലോകനം നടത്തുകയും ഒരു പുതിയ നയം നിർദ്ദേശിക്കുകയും ചെയ്യുക.
*ഇന്ത്യയുടെ ആർത്ഥിക മേഖലയിൽ മത്സ്യബന്ധനം നടത്തുന്നതിന് നിലവിലുള്ള മാനദണ്ഡങ്ങൾ പുനഃപരിശോധനയ്ക്ക് വിധേയമാക്കുക.
*ഇന്ത്യയിലെ ആർത്ഥിക മേഖലയിലെയും അന്തർദേശീയ മേഖലയിലെയും മത്സ്യവിഭവശേഷി പൂർണമായും ചൂഷണം ചെയ്യുന്നതിന് മാർഗങ്ങൾ നിർദ്ദേശിക്കുക.
*ആഴക്കടൽ വിഭവങ്ങളുടെ ചൂഷണം നിയന്ത്രിക്കുന്നതിനും മത്സ്യസമ്പത്ത് പരിപാലിക്കുന്നതിനും ഐക്യരാഷ്ട്രസഭയുടെ ഉത്തരവാദിത്തപര മത്സ്യബന്ധന പെരുമാറ്റച്ചട്ടങ്ങളും പതാകാവാഹകരായ രാഷ്ട്രങ്ങളുടെ ഉത്തരവാദിത്തം സംബന്ധിച്ച് ലോകഭക്ഷ്യ കാർഷിക സംഘടനയുടെ മാനദണ്ഡങ്ങൾ അടക്കമുള്ള മേഖലാപരവും അന്തർദേശീയവുമായ നിബന്ധനകൾ എത്രമാത്രം പ്രാവർത്തികമാക്കാൻ കഴിഞ്ഞിട്ടുണ്ട് എന്നു പരിശോധിച്ച് നിർദ്ദേശങ്ങൾ സമർപ്പിക്കുക.
## കമ്മിറ്റി  നിർദ്ദേശങ്ങൾ
*200 നോട്ടിക്കൽമൈൽ വരെയുള്ള ഇന്ത്യയുടെ ആഴക്കടലിൽ 200 മുതൽ 500 മീറ്റർവരെ ആഴമുള്ള സമുദ്രമേഖല ഒരു 'ബഫർ സോണാ'യി കരുതി നിലവിലുള്ള മത്സ്യബന്ധനയാനങ്ങളുടെ വൈവിധ്യവൽക്കരണത്തിന് ഉതകുന്നവിധത്തിൽ ഈ മേഖലയിലെ മത്സ്യബന്ധന സമ്മർദ്ദം കുറയ്ക്കുകയും നിയന്ത്രിക്കുകയും ചെയ്യുക. 
*വിദേശ കപ്പലുകളിൽ ആഴക്കടൽ മത്സ്യബന്ധനത്തിൽ വിദഗ്ദ്ധരായ വിദേശക്രുവിന്റെ സേവനം ലഭ്യമാക്കണം. 
*ഓരോ വിദേശക്രുവിനും ചുരുങ്ങിയത് 25,000 ഡോളർ ശമ്പളം നൽകണം. വിദേശക്രുവിന്റെ സേവനം ലഭ്യമാക്കുന്നതിന് സെക്യൂരിറ്റി ക്ലിയറൻസ് നടപടികൾ വേഗത്തിലാക്കണം.
*12 നോട്ടിക്കൽ മൈലിന് അപ്പുറമുള്ള ആഴക്കടലിലെ മത്സ്യബന്ധനം നിയന്ത്രിക്കുന്നതിന് സമഗ്രമായ ആഴക്കടൽ മത്സ്യബന്ധന നിയമനിർമ്മാണം നടത്തണം. 
*ആഴക്കടൽ ചൂരകളുടെയും അതുപോലുള്ള മത്സ്യങ്ങളുടെയും പ്രജനനകാലം കേന്ദ്രസർക്കാരിന്റെ സമ്പൂർണ മത്സ്യബന്ധന നിരോധന കാലയളവിൽ അല്ല എന്നുള്ളതിനാൽ കേന്ദ്രസർക്കാർ ആഴക്കടൽ മത്സ്യബന്ധന കപ്പലുകൾക്ക് ഏർപ്പെടുത്തിയിട്ടുള്ള മൺസൂൺകാലത്തെ നിരോധനം പുനഃപരിശോധനയ്ക്ക് വിധേയമാക്കണം. 
## വിമർശനങ്ങൾ
*ആഴക്കടൽ മേഖലയുടെ സുസ്ഥിര വികസനത്തിന് ഉതകുന്ന നൂതനങ്ങളായ ആശയങ്ങളൊന്നും അവതരിപ്പിക്കാൻ മീനാകുമാരി കമ്മിറ്റിക്ക് കഴിഞ്ഞിട്ടില്ല.
*മത്സ്യോൽപാദനം വർധിപ്പിക്കുന്നതിനും മത്സ്യകയറ്റുമതി ഉയർത്തുന്നതിനും അത് ഗുണംചെയ്യുമെന്ന് അവകാശപ്പെടാനാവില്ല. 
*കേന്ദ്രസർക്കാർ ആഴക്കടൽ മേഖലയെ വിദേശകപ്പലുകൾക്ക് കുത്തകയായി പതിച്ചുനൽകുന്നു.
*മീനാകുമാരി കമ്മിറ്റി റിപ്പോർട്ട് തള്ളിക്കളയണമെന്നും വിദേശകപ്പലുകളുടെ ആഴക്കടൽ മത്സ്യബന്ധനം നിരോധിക്കണമെന്നുമുള്ള കേരളത്തിലെ മത്സ്യത്തൊഴിലാളി ട്രേഡ്‌യൂണിയനുകൾ ആവശ്യം ഉയർത്തിയിട്ടുണ്ട്.
## കേരള നിയമ സഭയുടെ ഇടപെടൽ
മീനാകുമാരി കമ്മീഷൻ റിപ്പോർട്ടിൽ സംസ്ഥാനത്തിന് ദോഷകരമാകുന്ന ശുപാർശകൾ പൂർണമായി തള്ളിക്കളയണമെന്നാണ് കേരള നിയമ സഭയുടെ നിലപാട്. 200 മീറ്റർ മുതൽ 500 മീറ്റർ വരെ താഴ്ചയുളള പ്രദേശത്തെ ബഫർ സോൺ ആക്കുന്നതിനുളള കമ്മീഷൻ ശുപാർശ തളളിക്കളയണമെന്ന് കേന്ദ്ര സർക്കാരിനോടാവശ്യപ്പെട്ടിരുന്നു.  കടലിലെ 200 മീറ്റർ മുതൽ 500 മീറ്റർ വരെ ഒരു ഭാഗം ബഫർ സോൺ ആയി നിലനിർത്തുക, പുതിയതായി 270 ആഴക്കടൽ മത്സ്യബന്ധന യാനങ്ങൾക്കു കൂടി മത്സ്യബന്ധനത്തിന് അനുമതി നൽകുക, ട്രോളിംഗ് നിരോധനം എടുത്തുകളയുക എന്നിവയുൾപ്പെടെയുള്ള കമ്മീഷൻ ശുപാർശകൾ സംസ്ഥാനത്തെ ദോഷകരമായി ബാധിക്കുമെന്ന് കണ്ടെത്തിയിരുന്നു.

## അവലംബം

## പുറം കണ്ണികൾ
*മീനാകുമാരി കമ്മിറ്റി റിപ്പോർട്ട്

വർഗ്ഗം:കമ്മീഷൺ റിപ്പോർട്ടുകൾ
വർഗ്ഗം:മത്സ്യബന്ധനം
ഗ്രിം സഹോദരന്മാർ

ഗ്രിം സഹോദരന്മാർ എന്നറിയപ്പെടുന്ന Jacob (1785–1863) and Wilhelm Grimm (1786–1859), എന്നിവർ 19 ആം നൂറ്റാണ്ടിലെ ജർമ്മനിയിലെ പണ്ഡിതരായ ഭാഷാശാസ്ത്രജ്ഞരും, സാംസ്കാരികഗവേഷകരും, നിഘണ്ടുകർത്താക്കളും ഗ്രന്ഥകർത്താക്കളും ആയിരുന്നു. അവരൊരുമിച്ച്, നാടോടിക്കഥകൾ ശേഖരിക്കുകയും പുസ്തകരൂപത്തിൽ പ്രസിദ്ധീകരിക്കുകയും ചെയ്തു. അവർ ഏറ്റവും അറിയപ്പെടുന്ന നാടോടിക്കഥപറച്ചിൽകാരായിരുന്നു. "സിൻഡ്രെല" (""), "തവളരാജകുമാരൻ" (""), "ഹെർസെലും ഗ്രേറ്റെലുംl" (""), "Rapunzel", "റമ്പെൽസ്റ്റിൽറ്റ്സ്കിൻ" (""), and "സ്നോവൈറ്റ്" (""). 1812ൽ ആണ് അവരുടെ ആദ്യ യക്ഷിക്കഥാസമാഹാരമായ *[[ഗ്രിമ്മിന്റെ യക്ഷികഥകൾ/കുട്ടികളുടെയും കുടുംബത്തിന്റെയും കഥകൾ]]* (**), പ്രസിദ്ധീകരിച്ചത്. ജർമനിയിലെ ഹനാഉ പട്ടണത്തിലാണവർ തങ്ങളുടെ ബാല്യം ചെലവൊഴിച്ചത്. 1796ൽ അവരുടെ പിതാവിന്റെ മരണം അവരെ അനേകനാൾ ദാരിദ്ര്യത്തിൽ തള്ളിവിട്ടു. അവർ രണ്ടു പേരും തുടർന്ന് മാർബർഗ് സർവകലാശാലയിൽ ചേർന്നു പഠിച്ചു. ഇക്കാലത്താണ് ജർമ്മൻ നാടോടി വിജ്ഞാനത്തിൽ അവർക്കു താത്പര്യം ജനിച്ചത്. ഈ താല്പര്യമാണവരെ ജീവിതകാലം ജർമ്മൻ നാടോടിക്കഥകൾ സമാഹരിക്കാനായി സമർപ്പിക്കാൻ ഇടയാക്കിയത്.

വർഗ്ഗം:കാല്പനികത
വർഗ്ഗം:ജർമ്മനിയിലെ കുട്ടികളുടെ എഴുത്തുകാർ
ദേശീയ ഉപഭോക്തൃദിനം

ഭാരതത്തിൽ എല്ലാ വർഷവും ഡിസംബർ 24 നാണ് ദേശീയ ഉപഭോക്തൃദിനം ആചരിക്കുന്നത്. ദിനാഘോഷത്തോടനുബന്ധിച്ച് സ്‌കൂൾ കൺസ്യൂമർ ക്ലബ്ബുകളുടെ ആഭിമുഖ്യത്തിൽ മത്സരങ്ങൾ നടത്താറുണ്ട്. 
## ടോൾഫ്രീ നമ്പർ
2014 ലെ ദിനാഘോഷങ്ങളുടെ ഭാഗമായി ഉപഭോക്താക്കളുടെ ആവശ്യങ്ങൾ അതിവേഗം നടപ്പിലാക്കാനായി  1800 425 1550 1967 എന്ന ടോൾഫ്രീ നമ്പർ കേരളത്തിലേർപ്പെടുത്തിയിട്ടുണ്ട്.
## അവലംബം


വർഗ്ഗം:ഇന്ത്യയിലെ വിശേഷദിനങ്ങൾ
ഒക്വേ എൻസേവർ

സമകാലിക കലാരംഗത്തെ   ശ്രദ്ധേയനായ വ്യക്തിത്വമാണ്  **ഒക്വേ എൻസേവർ**. ആർട്ട് ക്യുറേറ്റർ, നിരൂപകൻ, എഴുത്തുകാരൻ, കവി, വിദ്യാഭ്യാസചിന്തകൻ, ചരിത്രകാരൻ  എന്നീ നിലകളിൽ പ്രശസ്തനാണ്. വെനീസ് ബിനാലെയുടെ പതിനഞ്ചാമത് എഡിഷന്റെ ക്യുറേറ്ററാണ്. എട്ടു ബിനാലെകൾ ക്യുറേറ്റ് ചെയ്തിട്ടുള്ള ഒക്വേ കോളജ് ആർട്ട് അസോസിയേഷന്റെ  കലാനിരൂപണത്തിനുള്ള   ഫ്രാങ്ക് ജ്യൂവറ്റ് മേത്തർ പുരസ്കാരം  ഉൾപ്പെടെയുള്ള  ബഹുമതികൾ  സ്വന്തമാക്കിയിട്ടുണ്ട്
## ജീവിതരേഖ
നൈജീരിയ സ്വദേശിയായ ഇദ്ദേഹം, ആർട്ട്റിവ്യു കണ്ടെത്തിയ കലാ ലോകത്തെ ഏറ്റവും ശക്തരായ 100 വ്യക്തിത്വങ്ങളുടെ പട്ടികയിൽ 52-ാം സ്ഥാനത്താണ്. ജൊഹാനസ്ബർഗ് ബിനാലെയാണ് ആദ്യം ക്യുറേറ്റ് ചെയ്തത്.  
## പുരസ്കാരങ്ങൾ
*കോളജ് ആർട്ട് അസോസിയേഷന്റെ  കലാനിരൂപണത്തിനുള്ള   ഫ്രാങ്ക് ജ്യൂവറ്റ് മേത്തർ പുരസ്കാരം
## അവലംബം


വർഗ്ഗം:ആർട്ട് ക്യുറേറ്റർ
വർഗ്ഗം:നൈജീരിയൻ കവികൾ
വർഗ്ഗം:1963-ൽ ജനിച്ചവർ
ജിൽബർട്ടീസ് ഭാഷ

ഓസ്ട്രണേഷ്യൻ ഭാഷാകുടുംബത്തിലെ, ഓഷ്യാനിയൻ ശാഖയിൽ പെടുന്നതും ന്യൂക്ലിയാർ മൈക്രോനേഷ്യൻ ഉപശാഖയിൽ പെടുന്നതുമായ  ഭാഷയാണ് **ജിൽബർട്ടീസ്** അല്ലെങ്കിൽ **കിരിബാസ്** (ചിലപ്പോൾ **കിരിബാറ്റീസ്**). ക്രീയ-കർമം-കർത്താവ് എന്ന ക്രമത്തിലാണ് വാക്യഘടന.

## അവലംബം

വർഗ്ഗം:ഓസ്ട്രണേഷ്യൻ ഭാഷകൾ
വർഗ്ഗം:മൈക്രോനേഷ്യൻ ഭാഷകൾ
ടേറ്റം ഭാഷ

ടിമോർ ദ്വീപിൽ സംസാരിക്കുന്ന ഒരു ഓസ്ട്രണേഷ്യൻ ഭാഷയാണ് **ടേറ്റം** , അല്ലെങ്കിൽ **ടേറ്റൺ**. ഇന്തോനേഷ്യയിലെ ബെലു റീജൻസിയിൽ പെട്ട വെസ്റ്റ് ടിമോറിലും  അതിർത്തിക്കപ്പുറത്തുള്ള കിഴക്കൻ ടിമോറിലുമാണ് ഇത് സംസാരിക്കുന്നത്. ഇത് കിഴക്കൻ ടിമോറിലെ രണ്ട് ഔദ്യോഗികഭാഷകളിലൊന്നാണ്. കിഴക്കൻ ടിമോറിൽ ഈ ഭാഷയുടെ ഒരു മിശ്രിതരൂപമായ **ടേറ്റൺ ദിലി** ഒരു രണ്ടാം ഭാഷയെന്ന നിലയിൽ വ്യാപകമായി ഒഴുക്കോടെ സംസാരിക്കപ്പെടുന്നുണ്ട്. പരസ്പരം കേട്ടിട്ടില്ലാത്തവർക്ക് ടേറ്റം ഭാഷയും ടേറ്റുൺ ദിലിയും പരസ്പരം മനസ്സിലാക്കാൻ സാധിക്കാത്തത്ര വ്യത്യാസമുള്ള ഭാഷകളാണ്. വ്യാകരണത്തിലെ ലഘൂകരണം കൂടാതെ കിഴക്കൻ ടിമോറിലെ ഔദ്യോഗിക ഭാഷയായ പോർച്ചുഗീസിൽ നിന്ന് ധാരാളം പദങ്ങൾ കടം കൊണ്ടിട്ടുള്ളതും ഇതിന് കാരണമാണ്.

## അവലംബം

വർഗ്ഗം:ഓസ്ട്രണേഷ്യൻ ഭാഷകൾ
വർഗ്ഗം:ഇന്തോനേഷ്യയിലെ ഭാഷകൾ
വർഗ്ഗം:കിഴക്കൻ ടിമോറിലെ ഭാഷകൾ
പെസ

ഇന്ത്യൻ പാർലമെന്റ്‌ 1996-ൽ ആദിവാസികൾക്ക് കൂടുതൽ നിയമപരിരക്ഷ നൽകുന്നതിനായി പാസാക്കിയ നിയമമാണ് **പെസ** (Panchayath Act Extended to Scheduled Area - പഞ്ചായത്ത്‌ എക്‌സ്‌റ്റൻഷൻ ടു ദി ഷെഡ്യൂൾഡ്‌ ഏരിയ ആക്‌ട്‌). 
 
ആദിവാസികൾ കൂടുതലുള്ള പ്രദേശങ്ങളെ പ്രത്യേക പട്ടികവർഗ മേഖലകളാക്കി പ്രഖ്യാപിച്ച്‌ അവർക്കു കൂടുതൽ പ്രാതിനിധ്യമുള്ള പഞ്ചായത്ത്‌ മോഡൽ സംവിധാനമാണു പെസ നിയമം വിഭാവനം ചെയ്യുന്നത്‌. സംസ്ഥാന ഗവർണർമാർക്ക് സംസ്ഥാന മന്ത്രിസഭയുടെ ശുപാർശയുടെ അടിസ്ഥാനത്തിൽ ഒരു ആദിവാസി മേഖല പ്രഖ്യാപിക്കാം. പഞ്ചായത്ത്‌ രാജ്‌ നിയമമനുനുസരിച്ച്‌ ത്രിതല പഞ്ചായത്ത്‌ സംവിധാനങ്ങൾക്കു കീഴിലാണ്‌ ആദിവാസി പ്രദേശങ്ങളും പഞ്ചായത്തും പ്രവർത്തിക്കുക. ഇതിനായി പഞ്ചായത്ത്‌ രാജ്‌ നിയമത്തിൽ നിയമഭേദഗതി വരുത്തേണ്ടതുണ്ട്‌. ഈ നിയമം പ്രകാരം ആദ്യം ആദിവാസി അധിവാസ പ്രദേശത്തെ പ്രത്യേക പ്രദേശമായി വിജ്‌ഞാപനം ചെയ്യണം. ത്രിതല പഞ്ചായത്ത്‌ തെരഞ്ഞെടുപ്പ്‌ പോലെ വോട്ടർമാരുടെ പട്ടിക തയ്യാറാക്കുകയും മറ്റു നടപടിക്രമങ്ങൾ പൂർത്തിയാക്കുകയും വേണം. രാഷ്‌ട്രീയ പാർട്ടികളെ പ്രതിനിധീകരിച്ചും ആദിവാസികൾക്ക്‌ മത്സരിക്കാം. ആദിവാസി വികസനത്തിനുള്ള സർക്കാർ, ത്രിതല പഞ്ചായത്ത്‌ ഫണ്ടുകൾ ആദിവാസി പഞ്ചായത്ത്‌ ഭരണസമിതിക്കാണു കൈമാറുക. പ്രസിഡന്റ്‌, സെക്രട്ടറി തുടങ്ങിയ ഭാരവാഹികൾ അടങ്ങിയ ഭരണസമിതിയെയാണു തെരഞ്ഞെടുക്കുക. ഭരണസമിതിയുടെ അനുവാദമില്ലാതെ നിർദിഷ്‌ട ആദിവാസി പഞ്ചായത്തിൽ ഉൾപ്പെടുന്നവർക്കു ഭൂമി ക്രയവിക്രയം ചെയ്യാൻ കഴിയില്ല. പുറമെ നിന്നുള്ള ആളുകൾക്ക്‌ ആദിവാസികളെ കബളിപ്പിച്ച്‌ ഭൂമി തട്ടിയെടുക്കാൻ കഴിയില്ലെന്നതാണു പ്രധാന നേട്ടം. ആദിവാസി പ്രദേശങ്ങൾക്കു പ്രത്യേക പരിരക്ഷ നൽകുന്ന പെസയിലൂടെ (ആദിവാസി ഗ്രാമസഭാ നിയമം) ആദിവാസികളുടെ ഭൂമി അന്യാധീനപ്പെടുന്നതും ചൂഷണവും തടയാൻ കഴിയും.

കർക്കശമായ നിബന്ധനകൾ കാരണം ആദിവാസി ഭൂമി ഉപയോഗിച്ച്‌ സാധാരണ ബാങ്കുകളിൽനിന്നു വായ്‌പയെടുക്കാൻ കഴിയില്ല. 

## നിയമപ്രാബല്യം

ആദിവാസി പഞ്ചായത്ത്‌ ഭരണസമിതിയുടെ തീരുമാനങ്ങൾക്ക് നിയമപ്രാബല്യമുണ്ട്‌. എന്നാൽ രാജ്യത്തിന്റെ പൊതുവായ നീതിന്യായ സംവിധാനങ്ങളിലൂടെ ഭരണസമിതിയുടെ തീരുമാനങ്ങളെ ചോദ്യം ചെയ്യാവുന്നതാണ്. 

## സംസ്ഥാനങ്ങളിൽ
നിലവിൽ കേരളം, തമിഴ്‌നാട്‌, കർണാടക, പശ്‌ചിമ ബംഗാൾ ഒഴികെയുള്ള സംസ്‌ഥാനങ്ങളിൽ ആദിവാസി ഗ്രാമസഭാ നിയമം നടപ്പാക്കിയിട്ടുണ്ട്‌. നിൽപ്പ് സമരം ഒത്തു തീർന്നതിന്റെ ഭാഗമായുണ്ടാക്കിയ കരാറിൽ കേരളത്തിൽ പെസ നിയമം നടപ്പിലാക്കുമെന്ന് കേരളസർക്കാർ ആദിവാസി ഗോത്ര മഹാസഭയ്ക്ക് ഉറപ്പ് നൽകിയിട്ടുണ്ട്.

## നിയമം രൂപകല്പന ചെയ്തത്
അധ:സ്ഥിത വിഭാഗങ്ങളുടെ കേന്ദ്രകമ്മിഷൻ ചെയർമാനായിരുന്ന ഡോ. ബി.ഡി. ശർമ്മയാണ് ഈ നിയമത്തിന്റെ ശിൽപി. 

## അവലംബം

വർഗ്ഗം:ഇന്ത്യയിലെ നിയമങ്ങൾ
സാജൻ പിറവം

150px|വലത്ത്‌|സാജൻ പിറവം
സിനിമാ-മിമിക്രി താരമാണ് **സാജൻ പിറവം** (49). ശ്വാസകോശ സംബന്ധമായ അസുഖത്തെത്തുടർന്ന് ചികിത്സയിലായിരുന്ന  സാജൻ 20 ഡിസംബർ 2014-ൽ അന്തരിച്ചു.

## ജീവിത രേഖ
പിറവം ചക്കാലക്കൽ ഉതുപ്പിന്റേയും, അന്നമ്മയുടേയും മകനാണ് സാജൻ പിറവം. നിരവധി മലയാളം, തമിഴ് സിനിമകളിൽ അഭിനയിച്ചിട്ടുണ്ട്. വിനയൻ സംവിധാനം ചെയ്ത അത്ഭുതദ്വീപ് എന്ന സിനിമയിലൂടെയാണ് സാജൻ ശ്രദ്ധേയനായത്. രണ്ടരയടി ഉയരമുണ്ടായിരുന്ന സാജൻ സിനിമകൾക്ക് പുറമെ ടെലിവിഷൻ സീരിയലിലും സ്റ്റേജ് ഷോകളിലും ശ്രദ്ധേയമായിരുന്നു. ഡിഗ്രി വിദ്യഭ്യാസത്തിനുശേഷം മിമിക്രി വേദികളിലുടെയാണ് കലാരംഗത്ത് ചുവടുറപ്പിക്കുന്നത്.

ഉയരക്കുറവുള്ള കലാകാരന്മാരുടെ കൂട്ടായ്മയായ കൊച്ചിൽ സിനി വേൾഡിന്റെ കലാപരിപാടികളിൽ സ്ഥിരം സാന്നിധ്യമായിരുന്നു സാജൻ.

## അഭിനയിച്ച സിനിമകൾ
# അത്ഭുതദ്വീപ് - മലയാളം
# ബെസ്റ്റ് ആക്ടർ - മലയാളം
# ഈ പട്ടണത്തിൽ ഭൂതം - മലയാളം
# ഇമ്മാനുവൽ - മലയാളം
# നാൻ കടവുൾ - തമിഴ്
# അമീബ (സിനിമ) - മലയാളം - അവസാനമായി അഭിനയിച്ച സിനിമ

## അവലംബം

വർഗ്ഗം:മിമിക്രി കലാകാരന്മാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:2014-ൽ മരിച്ചവർ
വർഗ്ഗം:ഡിസംബർ 20-ന് മരിച്ചവർ
നോർമൻ ബെത്യൂൺ

കാനേഡിയൻ ഫിസിഷ്യനും ശ്രദ്ധേയനായ ഫാസിസ്റ്റ് വിരുദ്ധ പ്രവർത്തകനുമായിരുന്നു **നോർമൻ ബെത്യൂൺ**  (മാർച്ച് 4, 1890 &ndash; നവംബർ 12, 1939; ). സ്പാനിഷ് അഭ്യന്തരയുദ്ധത്തിനുശേഷം ജനാധിപത്യപരമായി തിരഞ്ഞെടുക്കപ്പെട്ട സർക്കാരിന് പിന്തുണ പ്രഖ്യാപിച്ച് സർജന്മാരിൽ മുൻനിരയിൽനിന്നതുമുതലാണ് ഇദ്ദേഹം ജനശ്രദ്ധയാർജ്ജിച്ചത്. രണ്ടാം ചൈനാ-ജപ്പാൻ യുദ്ധകാലത്ത് കമ്മ്യൂണിസ്റ്റ് എട്ടാം റൂട്ട് ആർമിയുടെ (ബാ ലൂ ജുൺ) ഭാഗമായി ചെയ്ത സേവനങ്ങൾക്കാണ് ഇദ്ദേഹം പരക്കെ അറിയപ്പെടുന്നത്. പട്ടാളക്കാരെ സേവിക്കുന്നതുപോലെതന്നെ അസുഖം ബാധിച്ച ഗ്രാമീണരെയും ശുശ്രൂഷിച്ച് ഗ്രാമീണ ചൈനയിൽ ഇദ്ദേഹം ആധുനികവൈദ്യസേവനമെത്തിച്ചു. ചൈനയിൽ പരമപ്രസിദ്ധനായ ഇദ്ദേഹത്തിന്റെ ശവസംസ്കാരസമയത്ത് ചെയർമാൻ മാവോ സേതൂങ് നടത്തിയ ചരമപ്രസംഗം വിദ്യാർത്ഥികൾക്ക് കാണാപ്പാഠം പഠിക്കേണ്ടിയിരുന്നു.

## അവലംബം


വർഗ്ഗം:1890-ൽ ജനിച്ചവർ
വർഗ്ഗം:മാർച്ച് 4-ന് ജനിച്ചവർ
വർഗ്ഗം:1939-ൽ മരിച്ചവർ
വർഗ്ഗം:നവംബർ 12-ന് മരിച്ചവർ
കൊല്ലം വിമാനത്താവളം

കൊല്ലം ആശ്രാമം മൈതാനത്ത് 1932 വരെ പൊതുമരാമത്ത് വകുപ്പിന്റെ കീഴിൽ പ്രവർത്തിച്ചു വന്നിരുന്ന വിമാനത്താവളമാണ് **കൊല്ലം വിമാനത്താവളം**. തുടർന്ന് 1932-ൽ  തിരുവനന്തപുരം അന്താരാഷ്ട്ര വിമാനത്താവളം പ്രവർത്തനമാരംഭിച്ചതോടെ ഇതിന്റെ ഉപയോഗം കുറഞ്ഞു. നിലവിൽ ഇവിടെ ഫ്ലൈയിങ്ങ് അക്കാദമി സ്ഥാപിക്കാനുള്ള പദ്ധതികൾ ആവിഷ്കരിച്ചിട്ടുണ്ട്.

## ചരിത്രം
തിരുവിതാംകൂറിലെ ആദ്യത്തെ വിമാനത്താവളമാണ് ആശ്രാമം വിമാനത്താവളം. 1932-ൽ വിമാനത്താവളം നിർമ്മിച്ചു. 1936-ൽ ഇവിടെ രണ്ടു വിമാനങ്ങൾ പറന്നിറങ്ങി. അക്കാലത്ത് അതൊരു വലിയ സംഭവമായിരുന്നു. വിമാനം കാണുവാൻ മധ്യതിരുവിതാംകൂറിന്റെ എല്ലാ ഭാഗത്തുനിന്നും ജനങ്ങളെത്തി. അഞ്ചു രൂപാ ടിക്കറ്റെടുത്തവർക്ക് വിമാനത്തിൽ പറക്കുവാൻ അവസരം ലഭിച്ചു.

രണ്ടു വിമാനങ്ങളിൽ ഒന്ന് ജലവിമാനമായിരുന്നുവെന്ന് പറയുന്നു. ഈ വിമാനം ആശ്രാമം മൈതാനത്തു നിന്ന് അഷ്ടമുടിക്കായലിലേക്ക് ഇറങ്ങി നീന്തിയെന്നാണ് ചരിത്രകാരന്മാർ രേഖപ്പെടുത്തിയിട്ടുള്ളത്. കൊല്ലത്തെ എച്ച് ആൻഡ് സിയിലെ ബ്രിട്ടീഷ് ഉദ്യോഗസ്ഥരാണ് അന്ന് വിമാനം കൊണ്ടുവന്നത്. പിന്നെയും ധാരാളം ചെറുവിമാനങ്ങൾ ആശ്രാമം മൈതാനത്തു പറന്നിറങ്ങി. കാലക്രമേണ ആശ്രാമം വിമാനത്താവളത്തിന്റെ പ്രധാന്യം കുറഞ്ഞുവന്നു.

## ഇതുകൂടി കാണുക
* ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക
* ഇന്ത്യയിലെ വിമാനത്താവളങ്ങളുടെ പട്ടിക

## അവലംബം

വർഗ്ഗം:കേരളത്തിലെ വിമാനത്താവളങ്ങൾ
വർഗ്ഗം:കൊല്ലത്തിന്റെ ചരിത്രം
അനീഷ് കപൂർ

ശിൽപ്പിയും ശ്രദ്ധേയമായ നിരവധി ഇൻസ്റ്റലേഷനുകളുടെ സ്രഷ്ടാവുമാണ് **അനീഷ് കപൂർ**(ജനനം : 1954). ടർണർ പുരസ്കാരവും 'ഓർഡർ ഓഫ് ദ് ബ്രിട്ടീഷ് എംപയർ പുരസ്കാരവും ലഭിച്ചിട്ടുണ്ട്. 2014 ൽ ഓക്സ്ഫോർഡ് സർവകലാശാല ഹോണററി ജോക്ടറേറ്റ് നല്കി.
## ജീവിതരേഖ

മുംബൈയിൽ ജനിച്ച അനീഷ് കപൂർ 1970ൽ ഉപരിപഠത്തിനു വേണ്ടിയാണു ലണ്ടനിലെത്തി. ഹോൺസെ കോളജ് ഓഫ് ആർട്ട്, ചെൽസി സ്കൂൾ ഓഫ് ആർട് ആൻഡ് ഡിസൈൻ എന്നിവിടങ്ങളിലെ പഠനത്തിനു ശേഷം ലണ്ടൻ കേന്ദ്രമായി കലാപ്രവർത്തനം നടത്തുന്നു. 1990ലെ വെന്നീസ് ബിനാലെയിൽ ബ്രിട്ടനെ പ്രതിനിധീകരിച്ചത് ഇദ്ദേഹമായിരുന്നു.

പ്രശസ്തമായ പല കേന്ദ്രങ്ങളിലും ഇദ്ദേഹത്തിന്റെ ശിൽപ്പങ്ങളുണ്ട്. ചിക്കാഗോ മിലേനിയം പാർക്കിലെ ക്ളൌഡ് ഗേറ്റ്, ന്യൂയോർക്കിലെ റോക്ക്ഫെല്ലർ സെന്ററിലെ സ്കൈ മിറർ, ലണ്ടൻ ഒളിംപിക്സ് വേദിയിൽ തീർത്ത ഓർബിറ്റ് തുടങ്ങിയവ ശ്രദ്ധേയങ്ങളാണ്. ലണ്ടനിലെ റോയൽ അക്കാദമി, ന്യൂയോർക്കിലെ മ്യൂസിയം ഓഫ് മോഡേൺ ആർട്ട് തുടങ്ങി പ്രശസ്തമായ ആർട്ട് ഗാലറികളിൽ പ്രദർശനം നടത്തിയിട്ടുണ്ട്.
## കൊച്ചി മുസിരിസ് ബിനലെ 2014
കൊച്ചി മുസിരിസ് ബിനലെ 2014 ൽ 'ഡിസെൻഷൻ' എന്ന കലാസൃഷ്ടി അവതരിപ്പിച്ചു. ആസ്പിൻവാളിൽ കായലിലേക്കു തുറന്നുകിടക്കുന്ന മുറിക്കുള്ളിലാണ് ഈ സൃഷ്ടി ഒരുക്കിയിരുന്നത്.
## ഡേർട്ടി കോർണർ
പാരീസിലെ വെർസായ് പാലസിൽ നടന്ന തന്റെ പ്രദർശനത്തിൽ അവതരിപ്പിച്ച 'ഡേർട്ടി കോർണർ' എന്ന ഇൻസ്റ്റലേഷൻ വിവാദമായിരുന്നു. ഇൻസ്റ്റലേഷനെ കലാകാരൻ 'ക്വീൻസ് വജൈന' എന്ന് വിശേഷിപ്പിച്ചതോടെയാണ് ഇതിനെതിരെ പ്രതിഷേധമുയർന്നത്. 60 മീറ്റർ നീളവും 10 മീറ്റർ ഉയരവുമുള്ളതാണ് അനീഷ് കപൂറിന്റെ 'ഡേർട്ടി കോർണർ'.
## സൃഷ്ടികൾ
* ക്ളൌഡ് ഗേറ്റ്
* എ ഫ്ലവർ
* എ ഡ്രാമ ലൈക് എ ഡെത്ത്
* ഡിസെൻഷൻ
## പുരസ്കാരങ്ങൾ
*ടർണർ പുരസ്കാരം
## അവലംബം

## പുറം കണ്ണികൾ

* 
* kamel mennour: Anish Kapoor 
* Lisson Gallery: Anish Kapoor
* Barbara Gladstone: Anish Kapoor 
* Anish Kapoor on Artcyclopedia
* The Orbit Project for the London Olympics 2012.
* ''Leviathan''  Monumenta 2011, Grand Palais, Paris.
* ''Marsyas''  About Kapoor's 2002 installation piece in Tate Modern's Turbine Hall.
* ''Cloud Gate'' Images and description of Kapoor's public sculpture at Millennium Park, Chicago.
* ''Sky Mirror''  Website with images and articles on Kapoor's public sculpture in Nottingham, England
* ''BBC Hardtalk'' Gavin Esler interviews Anish Kapoor for BBC World (TV), 11 November 2006.
* ''Boston ICA''  Details and images of Kapoor's exhibit at the ICA.
* ''Anish Kapoor in Brighton'' The Fabrica Blog for Anish Kapoors involvement in Brighton Festival, details, critique, images and further links.
* Anish Kapoor's 2009 exhibition at the Royal Academy. Includes videos 
* In conversation with John Tusa BBC Radio 3.
* Anish Kapoor's 2009 installation ''Earth Cinema''
* Anish Kapoor in Istanbul Anish Kapoor in Istanbul - Virtual Tour.
* Anish Kapoor in Istanbul Anish Kapoor in Istanbul - Private Virtual Tour.

വർഗ്ഗം:ഇന്ത്യൻ ശില്പികൾ
വർഗ്ഗം:ടർണർ പ്രൈസ് ലഭിച്ച കലാകാരന്മാർ
വർഗ്ഗം:1954-ൽ ജനിച്ചവർ
വർഗ്ഗം:മാനവികതാവാദികൾ
ദ്വാരക നാഥ് കോട്നിസ്

1938-ലെ ജപ്പാൻ-ചൈന യുദ്ധത്തിൽ സേവനമനുഷ്ടിച്ച ഇൻഡ്യൻ ഡോക്റ്ററായിരുന്നു **ദ്വാരക നാഥ് കോട്നിസ്**.

## അവലംബം


വർഗ്ഗം:1910-ൽ ജനിച്ചവർ
വർഗ്ഗം:1942-ൽ മരിച്ചവർ
വർഗ്ഗം:മറാഠികൾ
ഡൗൺടൗൺ കൊല്ലം

കൊല്ലം നഗരത്തിലെ വ്യാപാരകേന്ദ്രമായി (കൊല്ലം കമ്പോളം) വരുന്ന മേഖലകളെ പൊതുവായി വിളിക്കുന്ന പേരാണു **ഡൗൺടൗൺ കൊല്ലം**. കിഴക്ക് കടപ്പാക്കട, പടിഞ്ഞാറ് തങ്കശ്ശേരി, വടക്ക് താലൂക്ക് കച്ചേരി, തെക്ക് മുണ്ടയ്ക്കൽ എന്നിവയ്ക്കുള്ളിൽ വരുന്ന പ്രദേശമാണു ഡൗൺടൗൺ കൊല്ലം. കൊല്ലം തുറമുഖവും, ബിഗ്‌ബസാറും ചിന്നക്കടയും ഡൗൺടൗൺ കൊല്ലത്തിന്റെ ഭാഗമാണ്.

## പ്രധാന പ്രദേശങ്ങൾ

* ചിന്നക്കട
* ചാമക്കട
* കടപ്പാക്കട
* വലിയകട
* പുള്ളിക്കട
* പായ്ക്കട
* ലക്ഷ്മിനട
* കോട്ടമുക്ക്
* കൊച്ചുപിലാമ്മൂട്
* വടക്കുംഭാഗം
* പള്ളിത്തോട്ടം 
* വടയാറ്റുകോട്ട
* ആണ്ടാമുക്കം
* വാടി
* കാവൽ
* തങ്കശ്ശേരി
* ബീച്ച് കൊല്ലം
* പോർട്ട് കൊല്ലം

വർഗ്ഗം:കൊല്ലം
ചാന്ദ്ര കലണ്ടർ

ചന്ദ്രന്റെ കലകൾക്കും വൃദ്ധിക്ഷയങ്ങൾക്കമനുസരിച്ച് രൂപപ്പെടുത്തിയിരിക്കുന്ന കലണ്ടറാണു ചാന്ദ്രകലണ്ടർ. സൂര്യകലണ്ടറിൽ 12 മാസങ്ങളാണുള്ളത്. കൃത്യമായി 354.37 ദിനങ്ങളാണു ചാന്ദ്രവർഷത്തിലുള്ളത്. 

ലോകത്തിന്റെ വിവിധ ഭാഗങ്ങളിൽ വിവിധ ആവശ്യങ്ങൾക്കായി  ചാന്ദ്ര കലണ്ടറും സൗരകലണ്ടറും ഉപയോഗിച്ചു വരുന്നു. ഹിജിറി ക്വമാറി എന്നറിയപ്പെടുന്ന ഇസ്ലാമിൿ കലണ്ടർ ലോകവ്യാപകമായി ഉപയോഗിക്കുന്ന ചാന്ദ്രകലണ്ടർ ആകുന്നു. ഇസ്ലാമിക് കലണ്ടറിന്റെ പ്രധാന പ്രത്യേകത ഒരു വർഷം എപ്പോഴും 12 മാസം ആയിരിക്കും എന്നതാണ്. ആയതിനാൽ മാസങ്ങൾ ഋതുക്കളുമായി യായതൊരു ബന്ധവുമില്ല. അതുകൊണ്ട് സൗരവർഷവുമായി ഐ കലണ്ടറിനു 11 മുതൽ 12 വരെ ദിനങ്ങളുടെ വ്യതിയാനം ഉണ്ടാവും. എന്നാൽ ഓരോ 33 വർഷം കൂടുമ്പോളും ഐ വ്യത്യാസം മാറി ഒരു പോലെയാവുന്നു. പക്ഷെ ഐ കലണ്ടർ മതപരമായ കാര്യങ്ങൾക്കാണു കൂടുതലായി ഉപയോഗിക്കുന്നു. പക്ഷെ സൗദി അറേബ്യയിൽ ഇത് ഔദ്യോഗിക കലണ്ടർ ആയി അംഗീകരിച്ചിരിക്കുന്നു. മറ്റു ചാന്ദ്രകലണ്ടറിൽ സൗരകലണ്ടറിനു തുല്യമാകാനായി 12 മാസങ്ങൾക്കുപരിയായി മാസ ചേർക്കുന്നു. 

സ്കോട്ലാന്റിൽ കണ്ടെത്തിയ ചാന്ദ്രകലണ്ടറാണു ഇതുവരെ കണ്ടെത്തിയതിൽ ഏറ്റവും പഴക്കമുള്ളത്.8000 വർഷങ്ങൾക്കപ്പുറമാണതു നിർമ്മിച്ചത്.

എന്നാൽ "ചാന്ദ്രകലണ്ടർ" എന്നു വിളിക്കാപ്പെട്ടുവരുന്ന മിക്ക കലണ്ടറുകളും സൗരചാന്ദ്ര കലണ്ടറാണെന്നതാണു വസ്തുത. ഹിബ്രൂ കലണ്ടറിലുംചൈനീസ്, ഹിന്ദു കലണ്ടറുകളും ഇതിനുദാഹരണങ്ങളാണ്. പുരാതന കാലത്ത് ഉപയോഗിച്ചിരുന്ന ചില കലണ്ടറുകളൂം ഇത്തരത്തിൽ സൗരചാന്ദ്ര കലണ്ടറുകളായിരുന്നു. 

ഈ കലണ്ടറുകൾക്കെല്ലാം ഒരു വർഷത്തെ മാസങ്ങളുടെ എണ്ണം വ്യത്യസ്തമായിരിക്കും. ഒരു സൗരവർഷം ചാന്ദ്രമാസത്തിനു തുല്യമാകുന്നില്ല എന്നതാണു കാരണം. ചാന്ദ്രവർഷം സൗരവർഷത്തിനു തുല്യമായി കണക്കാക്കിയാൽ അവ പരസ്പരം ദിനങ്ങളിൽ വ്യത്യാസമുണ്ടാക്കുന്നുണ്ട്. ഇങ്ങനെ വർഷം മാറുമ്പോളുള്ള ദിനങ്ങളൂടെ മാറ്റം ഋതുക്കളുമായുള്ള പാരസ്പര്യം നഷ്ടമാക്കുന്നു. ആയതിനാൽ ഋതുക്കൾ ശരിയായ സമയത്ത് അറ്റയാളപ്പെടുത്താനായി 2 മുതൽ മുന്നു വർഷം കൂടുമ്പോൾ വരുന്ന വർഷത്തിനു 13 മാസം ചേർക്കേണ്ടി വരുന്നു.

## ചാന്ദ്രമാസങ്ങളുടെ ആരംഭം
ചാന്ദ്ര കലണ്ടറുകളും ചാന്ദ്ര സൗരകലണ്ടറുകളും മാസത്തിന്റെ ആദ്യ ദിനം ഏതാണെന്നതിന്റെ അടിസ്ഥാനത്തിൽ വ്യത്യസ്തമായിരിക്കുന്നു. ചൈനീസ് കലണ്ടറു പോലുള്ള ചാന്ദ്ര സൗര കലണ്ടറുകളിൽ ഒരു മാസത്തിന്റെ ആദ്യദിനം ഒരു പ്രത്യേക സമയമേഖലയിൽ പൂർണ്ണചന്ദ്രൻ (new moon) വരുന്ന ദിനമായിരിക്കും. ചില ഹിന്ദു കലണ്ടറുകളിൽ  പൂർണ്ണചന്ദ്രനു ശേഷമുള്ള ദിവസമാണ് മാസത്തിലെ ആദ്യ ദിനമായി കണക്കാക്കുന്നത്. എന്നാൽ ഹിബ്ര്യൂ കലണ്ടർ പോലുള്ളവയിൽ ചന്ദ്രക്കല ആദ്യം തെളിയുന്ന ദിനത്തിനു മുൻപുള്ള ദിനമായിരിക്കും മാസത്തിലെ ആദ്യ ദിനം.

## ചാന്ദ്രമാസത്തിന്റെ ദിനങ്ങളുടെ എണ്ണം
ഓരോ ചാന്ദ്രചക്രത്തിന്റെയും നീളം ശരാശരിയേക്കാൾ ചെറുതായി വ്യത്യാസമുണ്ടായിരിക്കും. ഇതിനു പുറമെ, നിരീക്ഷണത്തെ അനിശ്ചിതത്വവും ദിനാന്തരിക്ഷവ്യതിയാനവും സ്വാധീനിക്കുന്നു. ഇത്തരം അനിശ്ചിതത്വ സ്ഥിതി പരിഹരിക്കാനായി ഓരോ മാസവും തുടങ്ങുന്നതിനു സ്ഥിരതയ്ക്കായി ചില കണക്കുകൂട്ടലുകൾ നടത്തിവരുന്നുണ്ട്. 

ഒരു ചാന്ദ്രമാസത്തിനു ശരാശരി 29.530589 ദിനങ്ങൾ (എന്നു വച്ചാൽ ഒരു പൂർണ്ണചന്ദ്രൻ തൊട്ട് അടുത്ത പൂർണ്ണ ചന്ദ്രൻ വരെ) എന്നു കണക്കാക്കിയിട്ടുണ്ട്. അതിനാൽ 29, 30 എന്നിങ്ങനെ ഒന്നിടവിട്ട് മാസങ്ങൾ ചേർക്കുന്നതു സൗകര്യപ്രദമായിരിക്കും. ഇവയെ ഭാഗീകമെന്നും(hollow) പൂർണ്ണമെന്നും  (full) വിളിക്കാം. 

## ഇതും കാണുക
*ചന്ദ്രന്റെ കലകൾ
*ചൈനീസ് കലണ്ടർ
*ഹിന്ദു കലണ്ടർ
*മായൻ കലണ്ടർ
*ഇസ്ലാമിക് കലണ്ടർ
*ഇറാനിയൻ കലണ്ടർ
*കെൽറ്റിക് കലണ്ടർ
*ഇപാക്റ്റ്
*ഹിബ്ര്യൂ കലണ്ടർ

## അവലംബം

## പുറം കണ്ണി
*ഇന്നത്തെ തീയതി ചാന്ദ്ര കലണ്ടറിലെ തീയതിയിലേയ്ക്കു മാറ്റുന്ന വിധം

വർഗ്ഗം:കലണ്ടർ
ജീൻസ്

**ജീൻസ്** കാലുറ ഡെനിം അല്ലെങ്കിൽ ഡുങ്കാറീ എന്ന തുണിയുപയോഗിച്ചാണു നിർമ്മിക്കുന്നത്. 1873ൽ ആണ് ജീൻസ് എന്നു സാധാരണ നാം വിളിക്കുന്ന നീല ജീൻസ് എന്ന പ്രത്യേകതരം പാന്റ്സ് കണ്ടുപിടിച്ചത് ജേക്കബ് ഡേവിസ്, ലെവി സ്ട്രാസ്സ്എന്നിവരാണ്. ഈ പരുക്കൻ വസ്ത്രം യഥാർഥത്തിൽ ഖനിത്തൊഴിലാളികൾക്കും കാലിമേയ്ക്കുന്നവർക്കുമായാണു തയ്യാറാക്കിയത്. പക്ഷെ, ജീൻസ് കൗമാരപ്രായക്കാരുടെ ഇടയിലും ഹിപ്പികൾ പോലുള്ള ഗ്രൂപ്പുകൾക്കിടയിലുമാണു പ്രചാരം കൂടിയത്. ചരിത്രപരമായ ചില ജീൻസ് ബ്രാന്റുകളാണ് ലെവീസ്, ലീ, റാംഗ്ലർ എന്നിവ. ജീൻസ് പല രൂപത്തിൽ എത്തുന്നു. ഇറുകിയത്, ഉരുണ്ടത്, വണ്ണം കുറഞ്ഞത്, നീണ്ടത്, ബൂട്ട് കട്ട്, ഇടുങ്ങിയ ബോട്ടം, അരയ്ക്കു താഴെ, ഫിറ്റല്ലാത്തത്, തിളങ്ങുന്നവ എന്നിങ്ങനെ. ഇവ മറ്റു പന്റ്സ് രൂപങ്ങളേക്കാാൾ കൂടുതൽ കാലം ഐടുനിൽക്കുന്നവയുമാണ്.
ലോകത്തൊട്ടാകെ വിവിധ ജനങ്ങൾക്കിടയിൽ ജീൻസിന്റെ പ്രചാരം വർദ്ധിച്ചു വരുന്നു. അവ പല സ്റ്റൈലിലും നിറങ്ങളിലും ലഭ്യമാണ്. നീലജീൻസിനെ അമേരിക്കൻ സംസ്കാരത്തിന്റെ ഭാഗമായാണ് ഇന്നു കാണുന്നത്. 
## ചരിത്രം

## ഈ വസ്ത്രത്തിന്റെ തുടക്കം
## പരിപാലനവും ധാരണവും
## ഇതു കൂടി കാണുക
## അവലംബം
## പുറം കണ്ണികൾ

വർഗ്ഗം:വസ്ത്രം
വർഗ്ഗം:അമേരിക്കൻ കണ്ടുപിടിത്തങ്ങൾ
റാമെൻ

**റാമെൻ** (/ˈrɑːmən/) (ラーメン rāmen?, IPA: [ɽäꜜːmeɴ]) എന്നത് ജപ്പാനിലെ ഒരു നൂഡിൽ സൂപ്പിന്റെ പേരാണ്. ഇതിൽ ചൈനീസ് രീതിയിലുള്ള ഗോതമ്പു നൂഡിൽസ് സോയ് സോസിൽ രുചി ചെർത്ത് ഇറച്ചിയുടേയോ മൽസ്യത്തിന്റെ കൂടെയോ വിളമ്പുന്നു. ഇതിനൊപ്പം ടോപ്പിങ്ങായി പന്നിയിറച്ചിക്കഷണം, ഉണക്കിയ ഒരുതരം കടല്പായൽ പച്ച ഉള്ളി തുടങ്ങിയവയും കഴിക്കുന്നു. ജപ്പാനിലെ ഓരോ പ്രദേശത്തും റാമെന്റെ പ്രാദേശികഭേദങ്ങൾ പാകംചെയ്തുവരുന്നു. ക്യുഷു റാമെൻ ഹൊക്കൈഡോ റാമെൻ എന്നിവ ഉദാഹരണങ്ങൾ ആകുന്നു. 
## ചരിത്രം
റാമെന്റെ ഉൽഭവം അറിയില്ല. ചിലർ പറയുന്നത് ഇതു ചൈനയിൽ നിന്നും വന്നതാണെന്നാകുന്നു. മറ്റു ചിലർ പറയുന്നത്, ഇതു ജപ്പാനിൽ തന്നെ ഉൽഭവിച്ചതെന്നത്രെ. റാമെൻ എന്ന പേർ ചൈഐസ് പേരായ ലമിആനിൽ നിന്നും വന്നതത്രെ. 
## റാമെൻ തരങ്ങൾ
ജപ്പാനിൽ ഐ ഭക്ഷ്യവസ്തുവിന്റെ വൈവിധ്യമാർന്ന വിഭവങ്ങൾ നിലവിലുണ്ട്. എങ്കിലും റാമെനിൽ രണ്ടു പ്രധാന ഘടകങ്ങൾ ആണുള്ളത്. നൂഡിൽസും സൂപ്പും. 
## പ്രാദേശിക ഭേദങ്ങൾ
**[[സപ്പോറോ]]**

**[[കിറ്റകാറ്റ]]**

**[[ടോക്യോ]]**

**[[യൊകൊഹാമ]]**

**[[വകയാമ]]**

**[[ഹകാട്ട]]**

## ബന്ധപ്പെട്ട മറ്റു വിഭവങ്ങൾ
## ഇതും കാണൂക
## പുറം കണ്ണികൾ

വർഗ്ഗം:അവലംബം ഇല്ലാത്ത താളുകൾ
വർഗ്ഗം:അപൂർണ്ണ ലേഖനങ്ങൾ
വർഗ്ഗം:പാനീയങ്ങൾ - അപൂർണ്ണലേഖനങ്ങൾ
ക്രിസ്ത്യൻ വാൽഡ്‌വോഗൽ

കൊച്ചി മുസിരിസ് ബിനലെ 2014 ലും നിരവധി അന്തർദേശീയ കലാപ്രദർശനങ്ങളിലും പങ്കെടുത്തിട്ടുള്ള വാസ്തു ശിൽപ്പിയും കലാകാരനുമാണ് **ക്രിസ്ത്യൻ വാൽഡ്‌വോഗൽ**. 
## ജീവിതരേഖ
1971 ൽ അമേരിക്കയിൽ ഓസ്റ്റിനിൽ ജനിച്ചു. സ്വിറ്റ്‌സർലൻഡിലെ സൂറിച്ച് കേന്ദ്രീകരിച്ചു പ്രവർത്തിക്കുന്നു.

## കൊച്ചി-മുസ്സിരിസ് ബിനാലെ 2014 ൽ
'ദ എർത്ത് ടേൺസ് വിതൗട്ട് മീ' എന്ന ഇൻസ്റ്റലേഷൻ കൊച്ചി-മുസ്സിരിസ് ബിനാലെയുടെ രണ്ടാം പതിപ്പിൽ അവതരിപ്പിച്ചിരുന്നു. താനില്ലാതെ കറങ്ങുന്ന ഭൂമിയെ പകർത്താനുള്ള ശ്രമമാണ് ഈ ഇൻസ്റ്റലേഷനിൽ നടത്തിയത്. 2010 മാർച്ച് 17 നാണ്  ഇതിനായുള്ള യാത്രയിൽ വാൽഡ്ഫോഗൽ ഏർപ്പെട്ടത്. ഭൂമിയുടെ കിഴക്കോട്ടുള്ള ചലനത്തെ റദ്ദാക്കുന്നതിന് , അതേ വേഗതയിൽ ഒരു എയർക്രാഫ്റ്റിൽ പടിഞ്ഞാറിനെ ലക്ഷ്യമാക്കി പറക്കാൻ ഫോഗൽ തീരുമാനിച്ചു. സ്വിസ് എയർഫോഴ്സിന്റെ സൂപ്പർസോണിക് വിമാത്തിൽ മണിക്കൂറിൽ 1158 കിലോമീറ്റർ വേഗത്തിലായിരുന്നു സഞ്ചാരം. അദ്ദേഹത്തിന്റെ രാജ്യത്തെ ഭൂമിയുടെ കറക്കത്തിന്റെ വേഗതയാണിത്. അതേ വേഗതയിൽ ഒപ്പം സഞ്ചരിക്കുമ്പോൾ ഭൂമി കറങ്ങാതാകുന്നു. സ്വിസ് എയർഫോഴ്സിലെ അക്രോബാറ്റിക്സ് സംഘത്തിലെ പട്രൌളി സൂസേയുടെ നേതൃത്വത്തിലുള്ള സംഘവും പ്രകാശത്തേക്കാൾ വേഗതയിൽ ഈ ജെറ്റ് പറത്തിയ ഡാനി ഹൊയ്സ്ളിയേയുമുൾപ്പെടെ ഏതാണ്ട് നാൽപതു പേർ ഈ പദ്ധതിക്കു വേണ്ടി പ്രവർത്തിച്ചിട്ടുണ്ട് .
സൗരയൂഥത്തിന്റെ കേന്ദ്രമായ സൂര്യനെ ഈ വിന്യാസത്തിനായുള്ള യാത്രയിൽ ചിത്രീകരിക്കുന്നതിന് വിമാനത്തിന്റെ കോക്പിറ്റിനെ ഒരു പിൻഹോൾ ക്യാമറയായി ഉപയോഗിക്കുകയാണ് വാൽഡ്ഫോഗൽ ചെയ്തത്. ഓരോ ഡിഗ്രി രേഖാംശങ്ങളും നാലു മിനിട്ട് സമയത്തിനു തുല്യമായതിനാലാണ് വീഡിയോക്ക് അത്രയും സമയദൈർഘ്യം സ്വീകരിച്ചിരിക്കുന്നത്. 
ലഘുചിത്രം|റീസന്റ്‌ലി, ദി നോൺ ഫ്ളാറ്റ് എർത്ത് പാരാഡിം പ്രതിഷ്ഠാപനം കാണുന്നയാൾ
	
രണ്ട് വെളിച്ചപേടകങ്ങളിലെ ബിംബങ്ങൾകൊണ്ടാണ് കൊച്ചി-മുസ്സിരിസ് ബിനാലെയിലെ വാൽഡ്ഫോഗലിന്റെ പ്രദർശം തുടങ്ങുന്നത്. ഭൂമിയുടെ ചലനം കൊണ്ട് മങ്ങിപ്പോയ നക്ഷത്രങ്ങളെ വെളിപ്പെടുത്തുന്ന സാധാരണ ക്യാമറ ഉപയോഗിച്ചെടുത്ത ചിത്രങ്ങളാണ് 'എർത്ത്സ്റ്റിൽ'. വാനനിരീക്ഷകർ ഉപയോഗിക്കുന്നതും ഭൂമിയുടെ ചലം റദ്ദാക്കുന്നതുമായ ക്യാമറ ഉപയോഗിച്ചെടുത്ത നക്ഷത്രങ്ങളുടെ വ്യക്തമായ ചിത്രമാണ് 'സ്റ്റാർസ്റ്റിൽ'. കൃത്യമായ ഒരിടത്തു നിന്നുള്ള സൂര്യന്റെ പ്രതിബിംബവും ഇതോടൊപ്പം പ്രദർശിപ്പിച്ചിട്ടുണ്ട്. ഇതിനു പുറമെ 
'റീസന്റ്‌ലി, ദി നോൺ ഫ്ളാറ്റ് എർത്ത് പാരാഡിം' എന്നു പേരിട്ടിരിക്കുന്ന ഒരു സൃഷ്ടിയും അദ്ദേഹം പ്രദർശിപ്പിച്ചിരുന്നു.സ്ഥല കേന്ദ്രീകൃതമായ ഒരു പ്രതിഷ്ഠാപനമാണിത്.

## അവലംബം

## പുറം കണ്ണികൾ
*The art in the life, works of Christian Waldvogel 

വർഗ്ഗം:വാസ്തുശില്പികൾ
വർഗ്ഗം:സ്വിസ്  കലാകാരന്മാർ
വർഗ്ഗം:1971-ൽ ജനിച്ചവർ
തേവലക്കര ദേവി

കേരളത്തിലെ ക്ഷേത്രങ്ങളിൽ വച്ച് പഴക്കംകൊണ്ടും, പ്രൗഡികൊണ്ടും മുൻപന്തിയിലാണ് തേവലക്കര ദേവി ക്ഷേത്രം. കൊല്ലം ജില്ലയുടെ വടക്കുപടിഞ്ഞാറു ഭാഗത്ത് ഓണാട്ടുകര കാർഷികമേഖലയിലാണ് തേവലക്കര.ദേവലോകക്കര എന്നായിരുന്നു പഴയകാല സ്ഥലനാമം.  അടുത്തടുത്തായി മൂന്നൂദേവാലയങ്ങൾ സ്ഥിതി ചെയ്തിരുന്നതിനാലാണ് ദൈവലോകക്കര എന്ന പേരൂവന്നത്.വാമൊഴിയിലൂടെ പ്രചരിച്ച്  പിന്നീട് തേവലക്കര എന്നായിമാറി.  അ‍ഞ്ഞൂറിലതികം പഴക്കമുള്ള ശിലാലിഖിതങ്ങൾ ഈ ക്ഷേത്രത്തിൽ നിന്നു കണ്ടുകിട്ടിയിട്ടുണ്ട്.
കോട്ടാങ്ങൽ ദേവി ക്ഷേത്രം

പത്തനംതിട്ട ജില്ലയിലെ ചുങ്കപ്പാറ എന്ന പട്ടണത്തിന് അടുത്ത് കോട്ടാങ്ങൽ ഗ്രാമത്തിൽ സ്ഥിതി ചെയ്യുന്ന പ്രശസ്തമായ ഭദ്രകാളി ക്ഷേത്രം ആണ് കോട്ടാങ്ങൽ ഭഗവതി ക്ഷേത്രം. പ്രശസ്തമായ കോട്ടാങ്ങൽ പടയണി നടക്കുന്നത് കോട്ടാങ്ങൽ ഭഗവതി ക്ഷേത്രത്തിൽ ആണ് . അതുകൊണ്ട് തന്നെ കോട്ടാങ്ങൽ ഭഗവതി ക്ഷേത്രം വളരെ പ്രശസ്തമാണ്.
## ചരിത്രം
1200 കൊല്ലം മുമ്പ് ഈ പ്രദേശം സാമന്തൻമാരായ ഇടപ്രഭുക്കന്മാരുടെ ആവാസ കേന്ദ്രമായിരുന്നു. അവർ ഇവിടയൊരു കളരിയുണ്ടാക്കി. അവിടെ അങ്കകൊടുങ്കാളി, അങ്കശാസ്താവ്, അങ്കഭൈരവൻ, ഘണ്ടാകർണൻ, വീരഭദ്രൻ എന്നീ മൂർത്തികളെ കളരിപരദേവതകളായി ആരാധിച്ചുപോന്നു. ഒരു വലിയ വിഭാഗം യോദ്ധാക്കളെ ആയോധനവിദ്യ പഠിപ്പിച്ചുപോരുകയും ചെയ്തു. ചരിത്രദൃഷ്ട്യാ നോക്കുവാണേൽ അക്കാലം കേരളം ഭരിച്ചിരുന്നത് ചേരമാൻ പെരുമാളുടെ കാലമാണ്. അദ്ദേഹത്തിന്റെ കാലശേഷം രാജ്യം ചെറിയ ചെറിയ ഖണ്ഡങ്ങൾ ആവുകയും ഉഗ്രമായ യുദ്ധങ്ങൾ കാരണം 
ഈ പ്രദേശം നശിക്കുകയും ക്ഷേത്രം കൊള്ളയടിക്കപ്പെടുകയും ചെയ്തു.
   അങ്ങനെ കളരിവംശം നശിച്ചു. പരിസരം ഘോരവനമായി. ഏകദേശം 600 കൊല്ലം അങ്ങനെ കിടന്നു. അതുകഴിഞ്ഞ് ബ്രാഹ്മണർ ഇവിടെ കുടിയേറി പാർത്തു. വനപ്രദേശമായ ഇവിടെയൊരു പ്രകാശം പതിവായി കണ്ടു. അങ്ങനെയവർ ഒരു ക്ഷേത്രം പണിയിച്ച് ദേവിയെ ഉഗ്രസ്വരൂപിണിയായ ഭദ്രകാളിയായി ആരാധിച്ചു തുടങ്ങി. ദേവാലയം മഹാക്ഷേത്രമായി ഉയർന്നു. ഭക്തജനങ്ങളും വർധിച്ചു. ചുറ്റമ്പലവും അകത്തും പുറത്തും ബലിക്കല്ലുകളും ഉണ്ടാക്കി. സപ്തമാതൃശിലകളും വലിയ ബലിക്കല്ലും ഉണ്ടാക്കി. ക്ഷേത്രം വീണ്ടും അഭിവൃദ്ധിയിലെത്തി.
     വിഭജിച്ച രാജ്യങ്ങൾക്ക് പ്രത്യേകം രാജാക്കന്മാരുണ്ടായിരുന്നു. അങ്ങനെ രാജകീയമായ ബന്ധം ക്ഷേത്രത്തിനും വന്നു. അക്കാലത്താണ് രാജ്യവിസ്തൃതിക്ക് വേണ്ടി രാജാക്കന്മാർ തമ്മിൽ യുദ്ധമുണ്ടായത്. വീണ്ടും അത് ഈ പ്രദേശത്തെ ബാധിച്ചു.ക്ഷേത്രം വീണ്ടും നശിച്ചു. സ്ഥലം വനമായി. അന്ന് അധികാരി ആയിരുന്ന രാജാവ് ഈ പ്രദേശമെല്ലാം ഇടപ്പള്ളി സ്വരൂപത്തിലേക്ക് ദാനം ചെയ്തു. അവർ ക്ഷേത്രം വീണ്ടും പുനരുദ്ധീകരിച്ചു.ക്ഷേത്രാചാരങ്ങൾ വേണ്ടവിധം തുടർന്നു. ഇത് ഏകദേശം 200 കൊല്ലം മുന്പാണ്. അത് ധർമാരാജാവിന്റെ കാലത്തായിരിക്കണം. അദേഹത്തിന്റെ കാലശേഷം വീണ്ടും രാജ്യത്ത് കലാപങ്ങൾ ഉണ്ടായി. ദൂരം കൊണ്ടും യാത്രാബുദ്ധിമുട്ടുകൾ കൊണ്ടും ഇടപ്പള്ളി തമ്പുരാക്കൾ ഇങ്ങോട്ട് വരാതെയായി. ഇതിനാൽ ചില പ്രമാണിമാർ ക്ഷേത്രഭരണം കൈയേറി. കുറേക്കാലം ക്ഷേത്രം പുരോഗതിയിൽ കഴിഞ്ഞെങ്കിലും ഭരണം സംബന്ധിച്ച മത്സരങ്ങളും തർക്കങ്ങളും ധനം സ്വാധീനിക്കാനുള്ള തന്ത്രങ്ങളും കുൽസിതങ്ങളും വഞ്ചനയും വർധിക്കുകയും ചിലർ സ്വത്തു കൈവശപ്പെടുത്തുകയും വിസ്തൃതമായ ഭൂപ്രദേശം അന്യാധീനപെടുത്തുകയും ചെയ്തതോടെ ദേവസ്വധനവും ക്ഷേത്രമിരിക്കുന്ന പ്രദേശങ്ങൾ ചെറുതായിത്തീരുകയും ചെയ്തു. നിത്യപൂജകൾ പലതും മുടങ്ങി.ഈ 
ദുസ്ഥിതിയിൽ ക്ഷേത്രത്തെ മോചിപ്പിക്കാൻ അക്കാലത്ത് കഴിഞ്ഞിരുന്നില്ല.
      പിന്നീട് 1974ൽ അയ്യപ്പസേവസംഘം ഇടപ്പള്ളിയിൽ നിന്നെ ഭരണാധികാരം ഏറ്റെടുത്തു. ദേവസ്വം സമിതി രൂപീകരിച്ച് ക്ഷേത്രഭരണം വേണ്ടവിധമാക്കി.

## എത്തിച്ചേരാനുള്ള മാർഗങ്ങൾ
ചുങ്കപ്പാറ ടൗൺ ക്ഷേത്രത്തിൽ നിന്നും വെറും 2 കിലോമീറ്റർ അകലെ ആണ്. കൊച്ചി , തിരുവനന്തപുരം , കൊട്ടാരക്കര , പത്തനംതിട്ട , തിരുവല്ല , കോട്ടയം , അടൂർ , കോഴിക്കോട് , കണ്ണൂർ , പാലാ , ചെങ്ങന്നൂർ അടക്കമുള്ള കേരളത്തിലെ പ്രമുഖ നഗരങ്ങളിൽ നിന്ന് ചുങ്കപ്പാറയാലേക്ക് ബസ്സ് സർവീസ് ലഭ്യമാണ്.  ചുങ്കപ്പാറയിൽ നിന്ന് 10 മിനിറ്റ് ഇടവേളകളിൽ ക്ഷേത്രത്തിലേക്ക് ബസ്സ് സൗകര്യം ലഭ്യമാണ് . തിരുവല്ല റെയിൽവേ സ്റ്റേഷൻ ക്ഷേത്രത്തിൽ നിന്നും 28 കിലോമീറ്റർ അകലെയാണ്. 100 കിലോമീറ്റർ അകലെയുള്ള കൊച്ചി അന്താരാഷ്ട്ര വിമാനത്താവളം ആണ് ഏറ്റവും അടുത്ത വിമാനത്താവളം

വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
മലബാർ നായർ സമാജം

മലബാർ മേഖലയിലെ നായർ സമുദായക്കാരുടെയിടയിൽ രൂപീകരിക്കപ്പെട്ട ഒരു സമുദായ സംഘടനയാണ് **മലബാർ നായർ സമാജം**. കേരളത്തിന്റെ വടക്കൻ ജില്ലകളായ പാലക്കാട് മുതൽ കാസർഗോഡ് വരെയുള്ള പ്രദേശങ്ങളാണ് ഈ സമാജത്തിന്റെ പ്രവർത്തന പരിധിയായി നിശ്ചയിച്ചിട്ടുള്ളത്. മലബാർ മേഖലയിലെ നായർ സമുദായഗംങ്ങളുടെ ക്ഷേമപ്രവർത്തനങ്ങളാണ് എം.എൻ.എസ് എന്ന് ചുരുക്കപേരിലറിയപ്പെടുന്ന ഈ സമാജത്തിന്റെ മുഖ്യ ലക്ഷ്യം. 

## ചരിത്രം

നായർ സർവീസ് സൊസൈറ്റിയുടെ പ്രവർത്തനങ്ങളിൽ അതൃപ്തിയുള്ള മലബാർ മേഖലയിലെ ഒരു കൂട്ടം എൻ.എസ്.എസ്. പ്രവർത്തകരാണ് മാതൃസംഘടനയിൽ നിന്ന് മാറി സമാന്തരമായി മലബാർ നായർ സമാജം എന്ന സംഘടനയ്ക്ക് രൂപം നൽകിയത്. 2014 ഏപ്രിൽ 27 ന് കോഴിക്കോട് വെച്ച് പുതിയ സംഘടനയുടെ ആദ്യയോഗം ചേർന്ന് അഡ് ഹോക്ക് കമ്മിറ്റിക്ക് രൂപം നൽകി.
## ഇതുംകൂടി കാണുക
*ഹിന്ദുമത ധർമ്മ പരിപാലന സഭ
## അവലംബം

വർഗ്ഗം:കേരളത്തിലെ സമുദായസംഘടനകൾ
ഉല്ലാസ് നദി

പശ്ചിമേന്ത്യയിലെ പടിഞ്ഞാറോട്ടൊഴുകുന്ന പ്രധാനപ്പെട്ട നദികളിലൊന്നാണ് **ഉല്ലാസ്**. മഹാരാഷ്ട്രയിലെ പശ്ചിമഘട്ടമലനിരകളിൽ നിന്നും ഉത്ഭവിക്കുന്ന ഈ നദി സംസ്ഥാനത്തെ 4,637 ച.കി.മീ വിസ്തീർണ്ണമുള്ള പ്രദേശത്തെ നനയ്ക്കുന്നു.

## അവലംബം

വർഗ്ഗം:മഹാരാഷ്ട്രയിലെ നദികൾ
വർഗ്ഗം:അറബിക്കടലിലേക്ക് പതിക്കുന്ന നദികൾ
വർഗ്ഗം:പശ്ചിമഘട്ടത്തിൽ നിന്ന് ഉത്ഭവിക്കുന്ന നദികൾ
വിക്രമാദിത്യൻ (ചലച്ചിത്രം)

ലാൽജോസ് സംവിധാനത്തിൽ ദുൽഖർ സൽമാനും ഉണ്ണി മുകുന്ദനും നമിത പ്രമോദും എന്നി മുഖ്യ വേഷത്തിലഭിനയിച്ചു 2014 ൽ പുറത്തിറങ്ങിയ ചലച്ചിത്രമാണ് **വിക്രമാദിത്യൻ**.പ്രണയവും പ്രതികാരവും ഇടകലർന്ന കഥയിൽ അനൂപ് മേനോൻ,ലെന,സന്തോഷ് കീഴാറ്റുർ, ജോയ് മാത്യു തുടങ്ങിയവരും അഭിനയിച്ചിരിക്കുന്നു.നിവിൻ പോളി ഒരു അതിഥിവേഷത്തിൽ ചിത്രത്തിൽ പ്രത്യക്ഷപ്പെടുന്നുണ്ട്.ഇക്ബാൽ കുറ്റിപ്പുറത്തിന്റേതാണ് തിരക്കഥ.സംഗീതം ബിജിബാലിന്റേതാണ് . ലാൽ ജോസിന്റെ ഉടമസ്ഥതയിലുളള എൽ.ജെ ഫിലിംസാണ് 2014 ജൂലൈ 25 നു പുറത്തിറങ്ങിയ ഈ വിജയചിത്രത്തിന്റെ വിതരണക്കാർ
.
## അഭിനേതാക്കൾ
* ദുൽഖർ സൽമാൻ - ആദിത്യൻ
* നമിത പ്രമോദ് - ദീപിക  
* ഉണ്ണി മുകുന്ദൻ - വിക്രമൻ ഷേണായ്
* ലെന - ലക്ഷ്മി
* അനൂപ് മേനോൻ - വാസുദേവ ഷേണായ്
* സന്തോഷ് കീഴാറ്റൂർ- കുഞ്ഞുണ്ണി മേനോൻ
* ജോയ് മാത്യു -ഡോക്ടർ രാമനാഥ പൈ
* ചാർമിള - വിക്രമന്റെ അമ്മ
* നിവിൻ പോളി - ലോകേഷ് (അതിഥി വേഷം)
## സംഗീതം

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ലാൽജോസ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ദുൽഖർ സൽമാൻ അഭിനയിച്ച ചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
എക്സ്-മെൻ

**എക്സ്-മെൻ** എന്നത് മാർവൽ കോമിക്സിന്റെ ഒരു അതിമാനുഷിക സംഘമാണ്.മാർവെൽ എഴുത്തുകാരായ സ്റ്റാൻലിയും ജാക്ക് കിർബിയുമാണ് സൃഷ്ടികൾ.1963 ലാണ് ആദ്യമായി പ്രസിദ്ധീകരിക്കപ്പെടുന്നത്.മാർവൽ കോമിക്സിന്റെ ഏറ്റവും പ്രസിദ്ധമായ കഥാപാത്രങ്ങളിൽ ഉൾപ്പെടുന്നവരാണ് എക്സ്-മെൻ.ഒട്ടേറേ സിനിമകളും വീഡിയൊ ഗേമുകളും ഈ കഥാപാത്രങ്ങളെ സംബന്ധിച്ച് പുറത്തിറങ്ങിയിട്ടുണ്ട്.
എക്സ്-മെൻ എന്നത് ഒരു മ്യൂട്ടന്റ് ടീമാണ്.അതായത് സാധാരണ മനുഷ്യർക്കില്ലാത്ത പല കഴിവുകളും ഉള്ളവർ.മനുഷ്യരും മ്യൂട്ടന്റുകളും സമാധാനപരമായി ഒരുമിച്ചു ജീവിക്കുന്ന ഒരു ലോകം എന്നതാണ് എക്സ്-മെനിന്റെ ലക്ഷ്യം.

## എക്സ്-മെനിന്റെ ലോകം.
മാർവെലിന്റെ മറ്റു കഥാപാത്രങ്ങളുടെ കൂടെ അതേ പ്രപഞ്ചത്തിൽ തന്നെയാണ് എക്സ്-മെനും ഉള്ളത്.നമ്മുടെ യഥാർത്ഥ ലോകത്തിൽ നിന്നും അൽപ്പം വ്യത്യസ്തമാണ് മാർവെലിന്റെ ലോകം.കുറച്ചു കൂടി ആധുനികമാണ് ആ സാങ്കൽപ്പിക പ്രപഞ്ചം.

എക്സ്-മെൻ അവരുടെ താമസസ്ഥലവും മറ്റു വെല്ലുവിളികളിൽ നിന്നുള്ള ഒളിത്താവളവുമായി ഉപയൊഗിക്കുന്നത് സേവിയേർസ് ഇന്സ്ട്ടിട്ട്യൂട്ട് അഥവാ സേവിയർ സ്കൂൾ ഫൊർ അടു്വാൻസ്ടു് സ്റ്റഡിസ് എന്ന സ്ഥാപനമാണ്.എക്സ്-മെനിന്റെ തുടക്കക്കാരനും ആദ്യകാല നേതാവുമാണ് പ്രൊഫസർ സേവിയർ.അദ്ദേഹമൊരു ടെലിപ്പതിക് മ്യൂട്ടന്റാണ്.അതായത് തന്റെ ഉന്നതമായ മാനസിക ശക്തി കൊണ്ട് മനസ്സുകളുമായി സംസാരിക്കാനും സെറിബ്രോ എന്ന സവിശ്ഏഷ ഉപകരണം കൊണ്ട് മറ്റുള്ള മ്യൂട്ടന്റ്കളെ കണ്ടെത്താനും അദ്ദേഹത്തിനു സാധിക്കും.വൂൾവെറിൻ,സൈക്ലോപ്സ്,സ്ടൊർമ്,ജീൻ ഗ്രേ,കൊളൊസ്സസ്,ഷാടൊ ക്യാറ്റ്,റൊഗ്,ഗാംബിറ്റ്,നൈറ്റ് ക്രോളർ,ആർക്കേഞ്ചൽ,ബീസ്റ്റ് തുടങ്ങിയവരാണ് പ്രശസ്തരായ എക്സ്-മെൻ അംഗങ്ങൾ.
മാഗ്നെടൊ,അപൊകാലിപ്സൊ തുടങ്ങിയവരാണ് പ്രധാന എക്സ്-മെൻ പ്രതിനായകർ.

## പുറം കണ്ണികൾ

* 
* 
* 

വർഗ്ഗം:കോമിൿ കഥാപാത്രങ്ങൾ
കാട്ടുമർമാണി

മധ്യരേഖാപ്രദേശങ്ങളിൽ മിക്കയിടങ്ങളിലും കേരളത്തിൽ എല്ലായിടത്തും തന്നെ കാണപ്പെടുന്ന ഒരു കുറ്റിച്ചെടിയാണ് **കാട്ടുമർമ്മാണി**. . മരുന്നിനായും കൃഷിയിടങ്ങളെ ഫലഭൂയിഷ്ടമാക്കാനുമെല്ലാം ഇത് നട്ടുവളർത്താറുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മുക്രിത്തെയ്യം

വടക്കേ മലബാറിൽ കെട്ടിയാടുന്ന ഒരു തെയ്യമാണ് **മുക്രിത്തെയ്യം**. മാപ്പിളത്തെയ്യങ്ങളിൽ ഒന്നാണിത്.  കാസർഗോഡ് ജില്ലയിലെ കുമ്പള, മഞ്ചേശ്വരം ഭാഗങ്ങളിലാണ് ഈ തെയ്യം പ്രധാനമായും കാണുന്നത്. ഉമ്മച്ചിത്തെയ്യം,  ബപ്പിരിയൻ തെയ്യം, പോക്കർ തെയ്യം,  കോയിക്കൽ മമ്മദ് തെയ്യം (കലന്തർ മുക്രി), ആലിത്തെയ്യം തുടങ്ങിയവയാണ് മറ്റ് പ്രധാനപ്പെട്ട മാപ്പിളത്തെയ്യങ്ങൾ. ഈ തെയ്യങ്ങൾ സാധാരണ മുസ്ലിമിന്റെ പ്രേതക്കോലങ്ങളായിട്ടാണ് കാണുന്നത്. വിവിധ പേരുകളിൽ അറിയപ്പെടുന്ന ചാമുണ്ഡിത്തെയ്യവുമായി ബന്ധപ്പെട്ട കഥയാണ് മാവിലൻ സമുദായക്കാർ കെട്ടിയാടുന്ന ഈ തെയ്യങ്ങൾക്കുള്ളത്. കോപ്പാളന്മാരും മാപ്പിള തെയ്യങ്ങൾ കെട്ടിയാടാറുണ്ട്. കാസർകോഡ് ജില്ലയിൽ   വെള്ളരിക്കുണ്ട് മാലോം കൂലോം ഭഗവതി ക്ഷേത്രം, കമ്പല്ലൂർ കോട്ട നായർ തറവാട്, മൗവ്വേനി കോവിലകം ദേവീ ക്ഷേത്രം തുടങ്ങിയ തെയ്യസ്ഥാനങ്ങളിലേക്ക് ഈ കോലം കെട്ടിയാടുന്നത്.

## ഐതിഹ്യം
നാടുവാഴിയുടെ കാര്യസ്ഥനായിരുന്നു  ആയോധനാ വീരനായ പോക്കർ.  പോക്കറെ , നാടുവാഴിയുടെ സേവകന്മാർ ചതിച്ച് കൊല്ലുകയായിരുന്നു.  മരണശേഷം  പോക്കർ, മുക്രിപോക്കർ തെയ്യമായി എന്ന്  ഐതിഹ്യം. 

## പ്രധാന തെയ്യാട്ട സ്ഥലങ്ങൾ
കാസർഗോഡ്‌ ജില്ലയിൽ കുമ്പള ആരിക്കാടി കാവ്, നർക്കിലക്കാട് കാവ്, കമ്പല്ലൂർ കോട്ട ദേവസ്ഥാനം, പുലിക്കുന്നു ഐവർ പരദേവതാ കാവ്, മൌവ്വേനി കൂലോം, തൃക്കരിപ്പൂർ പേക്കടംകാവ്, മാലോത്ത്‌ കൂലോകം ദേവസ്ഥാനം, നീലേശ്വരം കക്കാട്ട് കാവ് എന്നിവിടങ്ങളിൽ മാപ്പിള തെയ്യങ്ങൾ കെട്ടിയാടുന്നു.

## അവലംബം

വർഗ്ഗം:തെയ്യങ്ങൾ
വർഗ്ഗം:കേരളത്തിലെ അനുഷ്ഠാനകലകൾ